cyanic-selkie/wikianc huggingface dataset:
മിർപൂർ ഖാസ്
നേരിട്ടുള്ള ബ്രിട്ടീഷ് ഭരണം
പിന്നീട് കൊളോണിയൽ ബോംബെ പ്രസിഡൻസിയുടെ ഭാഗമായി മാറിയ സിന്ധിൽ മിർപുർ ഖാസും ഒരു ഭാഗമായിരുന്നു. ജില്ലാ തലസ്ഥാന നഗരമായി ഉമർകോട്ട് നിർമ്മിക്കപ്പെടുകയും സിൻഡെ റെയിൽവേ യുടെ ഒരു സബ്സിഡിയറിയായ ജോധ്‍പൂർ-ബിക്കാനീർ റെയിൽവേ യുടെ  ലൂനി-ഹൈദരാബാദ് ശാഖയുടെ പട്ടണത്തിലേയ്ക്കുള്ള ആഗമനം വരെ മിർപൂർ ഖാസ് അവഗണിക്കപ്പെട്ടുകിടക്കുകയും ചെയ്തു. 1900 ൽ ജാംറാവോ കനാൽ തുറന്നതോടെ മിർപൂർ ഖാസ് ജില്ലയിലെ മറ്റ് നഗരങ്ങളുടെ മുൻപന്തിയിലെത്തുന്നതിനു കാരണമായിത്തീർന്നു. 1901 ൽ  ഒരു മുനിസിപ്പാലിറ്റിയായിത്തീരുകയും 1906 ൽ ജില്ലാ ആസ്ഥാനമായി മാറുകയും ചെയ്തു. ഇരുപതാം നൂറ്റാണ്ടിന്റെ ആരംഭത്തിൽ ഈ നഗരത്തിലെ ജനസംഖ്യ 2,787 ആയിരുന്നു, ഒരു ചതുരശ്ര മൈലിന് 82 വ്യക്തികൾ എന്നതായിരുന്നു അനുപാതം. എന്നിരുന്നാലും ജില്ല മുഴുവനായും 27,866 (1891) ൽ നിന്നും 37,273 (1901) ആയി ഉയർന്ന ജനസംഖ്യാ വർദ്ധനവു നേടിയിരുന്നു. മിർപൂർ ഖാസിൽ ഉത്പാദിപ്പിക്കപ്പെട്ട പരുത്തി രാജ്യത്തെ ഏറ്റവും മികച്ചതായി കണക്കാക്കപ്പെട്ടിരുന്നു. ബ്രിട്ടീഷുകാർ ഈ മികച്ച പരുത്തി മറ്റ് രാജ്യങ്ങളിലേയ്ക്ക് കയറ്റുമതി ചെയ്ത് അവസരം ചൂഷണം ചെയ്തിരുന്നു.
അവലംബം
വർഗ്ഗം:പാകിസ്താനിലെ രാജഭരണസംസ്ഥാനങ്ങൾ
അൽമാ യുദ്ധം
മുൻപ് റഷ്യയുടെ ഭാഗമായിരുന്ന ക്രിമിയയുടെ തെക്കു പടിഞ്ഞാറുള്ള അൽമാനദീതീരത്തുവച്ച് 1854 സെപ്റ്റംബർ 20-ന് ഫ്രാങ്കോ-ബ്രിട്ടീഷ് സഖ്യശക്തികളും റഷ്യയും തമ്മിൽ നടത്തിയ യുദ്ധം. ക്രിമിയൻയുദ്ധത്തിന്റെ ഭാഗമായാണ് ഈ യുദ്ധത്തെ കണക്കാക്കുന്നത്. കരിങ്കടലിലേക്കു പ്രവേശിക്കുന്ന അൽമാനദിയുടെ തെക്കേ കര അവസാനിക്കുന്നത് കുത്തനെയുള്ള ഒരിടുക്കിലാണ്. റഷ്യക്കാർ സഖ്യശക്തികളെ ചെറുക്കാൻ അലക്സാണ്ടർ മെൻഷിക്കോവ് രാജകുമാരന്റെ നേതൃത്വത്തിൽ ഈ ഇടുക്കിൽ താവളമടിച്ചു; ജനറൽ റാഗ്ലൻ പ്രഭുവിന്റെയും മാർഷൽ ആർമണ്ട് ദെ സെന്റ് ആർണോഡിന്റെയും നേതൃത്വത്തിലണിനിരന്ന ഫ്രഞ്ചു-തുർക്കി സൈന്യങ്ങൾ ഇടത്തെ കരയിലും നിലയുറപ്പിച്ചു. ബ്രിട്ടീഷ് സൈന്യം അതിന്റെ പിന്നിലായി നിന്നു. യുദ്ധത്തിൽ പങ്കെടുത്ത സൈനികരുടെ എണ്ണത്തെ സംബന്ധിച്ച് ഭിന്നാഭിപ്രായങ്ങളുണ്ട്. യുദ്ധത്തിൽ സഖ്യശക്തികൾ വിജയിച്ചു. റഷ്യക്കാർക്കാണ് കൂടുതൽ ആൾനാശമുണ്ടായത്. ബേൺടിന്റെയും ഹാംലിയുടെയും രേഖയനുസരിച്ചു റഷ്യക്കാർക്ക് 5,700 പേരും ബ്രിട്ടീഷുകാർക്ക് 2,000 പേരും ഫ്രഞ്ചുകാർക്ക് 1340 പേരും നഷ്ടപ്പെട്ടിട്ടുണ്ട്.
അവലംബം
വർഗ്ഗം:യുദ്ധങ്ങൾ
മക്കയിലെ ഘടികാര ഗോപുരം
ലോകത്തിലെ ഏറ്റവും വലിയ ക്ലോക്ക് ടവറാണു 'മക്കയിലെ ഘടികാര ഗോപുരം'. സൗദി അറേബ്യയിലെ മുസ്ലിം തീർത്ഥാടന തലസ്ഥാനമായ മക്കയിലാണു ഇത് സ്ഥിതി ചെയ്യുന്നത്. King Abdulaziz Endowment Project ന്റെ ഭാഗമായിട്ടാണു ഇത് നിർമ്മിച്ചിട്ടുള്ളത്. ലോകത്തിലെ തെന്നെ ഉയരത്തിൽ മൂന്നാസ്ഥാനത്തുള്ള മനുഷ്യ നിർമിത കെട്ടിടവുമാണിത്. ഈ ബിൽഡിംഗിൽ തെന്നെയാണു സൗദി അറേബ്യയിലെ ഏറ്റവും ആഡംബര ഹോട്ടലായ Abraj Al-Bait (Translated as "The Towers of the House") സ്ഥിതി ചെയ്യുന്നത്. ലോക്കത്തിലെ ഏറ്റവും വലിയ ക്ലോക്കും ഇതാണെന്ന മറ്റൊരു പ്രത്യേകത് കൂടി ഈ കെട്ടിടത്തിനുണ്ട്. മുസ്ലിങ്ങളുടെ ഹജ്ജ് തീർത്ഥാടന കേന്ദ്രമായ കഅബക്ക് ഏതാനും മീറ്ററുകൾ അകലെ മസ്ജിദുൽ ഹറമിന്റെ സമീപത്ത് തെന്നയാണീ കെട്ടിടം സ്ഥാപിക്കപ്പെട്ടിട്ടുള്ളത്. രാജ്യത്തെ ഏറ്റവും പ്രമുഖ കെട്ടിട നിർമ്മാണ കമ്പനിയായ സൗദി ബിൻലാദിൻ ഗ്രൂപ്പാണു ഈ കെട്ടിടവും നിർമ്മിച്ചിട്ടുള്ളത്. 2002-ൽ ഇത് രാജ്യത്തിനായി അവിടുത്തെ രാജാവ് ഉദ്ഘാടനം നിർവഹിക്കുകയുന്റായി. ലോകത്തിലെ തെന്നെ ഏറ്റവും ചെലവ് കൂടിയ നിർമ്മാണമായ മക്കയിലെ ഘടികാര ഗോപുരത്തിനു 15 ബില്ല്യൺ യൂ.എസ് ഡോളർ ചെലവഴിക്കുകയുണ്ടായി.
പ്രത്യേകതകൾ
ലോകത്തിലെ ഏറ്റവും വലിയ സമയഗോപുരമാണ് മക്ക ക്ലോക്ക് ടവർ. മക്കയിൽ മസ്ജിദുൽ ഹറമിനോട് ചേർന്നുള്ള അബ്രാജ് അൽബൈത്ത് ടവറിലാണ് (മക്ക റോയൽ ക്ലോക്ക് ടവർ). ബുർജ് ഖലീഫ കഴിഞ്ഞാൽ ലോകത്ത് രണ്ടാം സ്ഥാനവും ഈ കെട്ടിടത്തിനാണ്. ലണ്ടൻ ടവറിലുള്ള ബിഗ് ബൻ വാച്ചിന്റെ ആറിരട്ടി വലിപ്പമാണ് മക്ക ടവർ വാച്ചിനുള്ളത്. പകൽവെട്ടത്തിൽ സ്വർണനിറത്തിൽ കാണപ്പെടുന്ന ഘടികാരങ്ങളും ചന്ദ്രക്കലയും രാത്രിവെളിച്ചത്തിൽ ഹരിതപ്പകർച്ച നേടും. ഘടികാരമുഖം രാത്രിയിൽ പ്രകാശമാനമാക്കുന്നതിന് എട്ടു ലക്ഷം എൽ.ഇ.ഡി. ബൾബുകൾ സ്ഥാപിച്ചിട്ടുണ്ട്. ടവറിന്റെ നാലു വശത്തുമുള്ള ക്ലോക്കുകളിൽ രണ്ടെണ്ണത്തിന് 80 മീറ്റർ ഉയരവും 65 മീറ്റർ വീതിയും 35 മീറ്റർ വ്യാസവുമുണ്ട്. മറ്റ് രണ്ട് ക്ലോക്കുകളുടെ വ്യാസം 25 മീറ്ററാണ്. 400 മീറ്ററിലധികം ഉയരത്തിലുള്ള ക്ലോക്ക് മക്കയിലെ മുഴുവൻ ജില്ലകളിൽ നിന്നുംകാണാനാകും. ജർമ്മനി, സ്വിറ്റ്സർലാന്റ് എന്നിവിടങ്ങളിൽ നിന്നുള്ള എഞ്ചിനീയർമാരും യൂറോപ്പിൽ നിന്നുള്ള വിദഗ്ദ്ധരുമാണ് രൂപകൽപനയും നിർമ്മാണവും പൂർത്തിയാക്കിയത്. ഇടിമിന്നലേൽക്കാതിരിക്കാനുള്ള പ്രത്യേക സംവിധാനവും ഒരുക്കിയിട്ടുണ്ട്. ഏഴു കിലോമീറ്റർ അകലെ നിന്നുവരെ ഗോപുരം കാണാൻ സാധിക്കും. മക്ക റോയൽ ക്ലോക്ക് ടവർ 2011-ൽ ആണ് പൂർണമായും പ്രവർത്തനക്ഷമമായത്. അതോടെ ഗ്രീനിച്ച് മീൻ ടൈമിനു (ജി.എം.ടി) പകരമായി മക്ക മീൻടൈമും (എം.എം.ടി) നിലവിൽ വന്നു.
ടൂറിസവും വിനോദവും
ഹജ്ജ് ഉംറ തീർഥാടകരെ ആശ്രയിച്ചു മാത്രമാണ് ഇവിടെ ടൂറിസം രംഗം നില നിൽക്കുന്നത്. ഹജ്ജ് ഉംറ തീർഥാടകരെ താമസിപ്പിക്കാൻ ഉദ്ദേശിക്കുന്ന കെട്ടിടങ്ങൾ ലൈസൻസിനായി ടൂറിസംവകുപ്പ് വെബ്സൈറ്റിൽ റജിസ്റ്റർ ചെയ്യണം. 2013-ലെ കണക്ക് പ്രകാരം മക്കയിൽ 644 താമസ കേന്ദ്രങ്ങൾ ടൂറിസം ലൈസൻസുള്ളതുണ്ട്. ഇതിൽ 15 ലക്ഷത്തോളം പേരെ ഉൾകൊള്ളാനാകും വിധം 123500 റൂമുകളുണ്ട്. ലൈസൻസുള്ള ഹോട്ടലുകളുടെ എണ്ണം 564 ആണ്. ഇതിൽ 19 എണ്ണം ഫൈവ് സ്റ്റാറും 17 എണ്ണം ഫോർസ്റ്റാറും 117 എണ്ണം ത്രീസ്റ്റാറും 104 എണ്ണം റ്റൂസ്റ്റാറും ഗണത്തിൽപ്പെടും. കൂടാതെ 80 ലൈസൻസുള്ള ഫർണിഷ്ഡ് അപാർട്ട്മെൻറുകളും മക്കയിലുണ്ട്. തീർത്ഥാടനത്തിനൊപ്പം വിനോദത്തിനുതകുന്ന നിരവധി പൂന്തോട്ടങ്ങളും പാർക്കുകളും ഉൾകൊള്ളുന്ന പ്രദേശമാണ് മക്ക. കുട്ടികൾക്ക് കളിക്കാനും വിനോദത്തിനുമായി നഗരത്തിന്റെ വിവിധ ഭാഗങ്ങളിൽ 193 പാർക്കുകളും പൂന്തോട്ടങ്ങളും ഉണ്ട്. നഗര സൌന്ദര്യവൽക്കരണ പദ്ധതിയിൽ ഉൾപ്പെടുത്തി പുതിയതായി അൽ നവാരിയ ഗാർഡൻ എന്ന പേരിൽ ഒരു വലിയ പദ്ധതി ആവിഷ്കരിച്ചിട്ടുണ്ട്[2]. ചൂട് കാലത്ത് രാത്രി സമയങ്ങളിൽ പാർക്കുകളിൽ ആളുകൾ കൂടുതലായി എത്തുന്നു.
കഠിനമായ ചൂടും ഭൂമിശാസ്ത്രപരമായ വെല്ലുവിളികളും കാരണം ചെടികളും മൃഗങ്ങളും അപൂർവമായി മാത്രമേ മക്കയിൽ കാണപ്പെടുന്നുള്ളൂ. പ്രകൃതി സംരക്ഷണത്തിന്റെയും നഗരസൌന്ദര്യ വൽക്കരണത്തിന്റെയും ഭാഗമായി മക്ക നഗരസഭ പലവിധത്തിലുള്ള അക്കേഷ്യകളും ഈന്തപ്പനകളും ചെറിയ ചെടികളും എല്ലായിടത്തും വെച്ച് പിടിപ്പിച്ചിട്ടുണ്ട്. വന്യ മൃഗങ്ങളായ കാട്ടുപൂച്ച, ചെന്നായ, കാട്ടുനായ, കുറുക്കൻ, കീരി എന്നിവയെ മക്കയിലെ ജനവാസമില്ലാത്ത പർവതങ്ങളിൽ കാണാം
കിളിച്ചുണ്ടൻ മാമ്പഴം (ചലച്ചിത്രം)
പ്രിയദർശന്റെ സംവിധാനത്തിൽ മോഹൻലാൽ, ശ്രീനിവാസൻ, തിലകൻ, സൗന്ദര്യ, സീമ എന്നിവർ പ്രധാനവേഷങ്ങളിൽ അഭിനയിച്ച് 2003-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് കിളിച്ചുണ്ടൻ മാമ്പഴം. ആശീർവാദ് സിനിമാസിന്റെ ബാനറിൽ ആന്റണി പെരുമ്പാവൂർ നിർമ്മിച്ച ഈ ചിത്രം വിതരണം ചെയ്തത് സാഗരിഗ റിലീസ് ആണ്. ഈ ചിത്രത്തിന്റെ കഥ ശ്രീനിവാസന്റേതാണ്‌. തിരക്കഥ, സംഭാഷണം എന്നിവ നിർവ്വഹിച്ചത് പ്രിയദർശൻ ആണ്.
കഥാസംഗ്രഹം
മൊയ്തുക്കുട്ടി ഹാജി മൂന്നാമതും വിവാഹം കഴിച്ച് ഗ്രാമത്തിലേക്ക് മടങ്ങുന്നു. അവന്റെ പുതിയ ഭാര്യ ആമിന ചെറുപ്പവും സുന്ദരിയുമാണ്. അവന്റെ മറ്റ് രണ്ട് ഭാര്യമാർ ഇത് കാണുന്നതിൽ ശരിക്കും അസന്തുഷ്ടരാണ്, പക്ഷേ അവർക്ക് ഇത് അംഗീകരിക്കുകയല്ലാതെ മറ്റ് മാർഗമില്ല. ആമിന അബ്ദുവുമായി പ്രണയത്തിലായിരുന്നു. അബ്ദുവും ഉസ്മാനും ഗ്രാമത്തിൽ വരുന്നു, അവർ വളകൾ വിൽക്കാൻ മൊയ്തുക്കുട്ടി ഹാജിയുടെ വീട്ടിൽ വരുന്നു.
അബ്ദു ആമിനയെ കാണുകയും മൊയ്തുക്കുട്ടി ഹാജിയുടെ വീട്ടിൽ കയറാൻ പല തന്ത്രങ്ങളും പ്രയോഗിക്കുകയും ചെയ്യുന്നു, പക്ഷേ മൊയ്തുക്കുട്ടി ഹാജി അവരെ ഓടിച്ചു. അബ്ദു ഗൾഫിൽ ആയിരുന്നപ്പോൾ ആമിനയുടെ ദുഷ്ടനായ പിതാവ് പോസ്റ്റ്മാന് കൈക്കൂലി കൊടുത്ത് അബ്ദു അയച്ച കത്തുകളെല്ലാം രഹസ്യമായി മോഷ്ടിച്ചു. ആമിനയുടെ വിവാഹം അവർ അംഗീകരിക്കാതെയാണ് നടന്നത്. അബ്ദു തന്റെ സുഹൃത്തുക്കളുടെ സഹായത്തോടെ ആമിനയെ തിരികെ കൊണ്ടുവരാൻ രഹസ്യ നീക്കങ്ങൾ നടത്തുന്നു. ഇവിടെ നിന്ന് സംഭവിക്കാൻ പോകുന്ന സംഭവങ്ങളാണ് കഥയുടെ ഇതിവൃത്തമാക്കുന്നത്.
സംഗീതം
ബി.ആർ. പ്രസാദ് എഴുതിയ ഗാനങ്ങൾക്ക് സംഗീതം പകർന്നത് വിദ്യാസാഗർ ആണ്. ഗാനങ്ങൾ ജോണി സാഗരിഗ വിപണനം ചെയ്തിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:2003-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:വിദ്യാസാഗർ സംഗീതം നൽകിയ ചിത്രങ്ങൾ
അന്നിയൻ
2005 - ൽ എസ്. ഷങ്കർ സംവിധാനം ചെയ്ത് പുറത്തിറങ്ങിയ ഒരു തമിഴ് മനഃശാസ്ത്രസംബന്ധിയായ ചലച്ചിത്രമാണ് അന്നിയൻ (മലയാളം: അന്യൻ). സമൂഹത്തിൽ നടക്കുന്ന തെറ്റായ പ്രവൃത്തികളും ഉദ്യോഗസ്ഥതലങ്ങളിൽ നടക്കുന്ന അഴിമതികളും അറിയുന്നതുമൂലം ഒരു സാധാരണക്കാരനായ വ്യക്തി അസ്വസ്ഥനാകുന്നതും തുടർന്ന് ദ്വന്ദവ്യക്തിത്വം അഥവാ അപരവ്യക്തിത്വം ബാധിച്ച അയാൾ അഴിമതികളെ ഇല്ലാതാക്കാൻ ശ്രമിക്കുന്നതുമാണ് ചിത്രത്തിന്റെ ഉള്ളടക്കം. ദീർഘവീക്ഷണമുള്ള അഭിഭാഷകനായ അംബി, അപരവ്യക്തിത്വം ബാധിച്ചതു മൂലം രൂപപ്പെടുന്ന മെട്രോസെക്ഷ്വലായ ഫാഷൻ മോഡൽ റെമോ, കൊലപാതകിയായ അന്നിയൻ എന്നീ കേന്ദ്രകഥാപാത്രങ്ങളെ അവതരിപ്പിച്ചിരിക്കുന്നത് വിക്രമാണ്. ഈ കഥാപാത്രത്തിന്റെ കാമുകിയായ നന്ദിനി എന്ന കഥാപാത്രത്തെ സദ അവതരിപ്പിച്ചിരിക്കുന്നു. കൂടാതെ വിവേക്, പ്രകാശ് രാജ്, നെടുമുടി വേണു, നാസർ എന്നിവരാണ് മറ്റ് കേന്ദ്രകഥാപാത്രങ്ങളെ അവതരിപ്പിച്ചിരിക്കുന്നത്. ആസ്കർ ഫിലിംസിനു കീഴിൽ വി. രവിചന്ദ്രൻ നിർമ്മിച്ച ഈ ചലച്ചിത്രത്തിന്റെ തിരക്കഥ രചിച്ചിരിക്കുന്ന് ഷങ്കറും സുജാത രംഗരാജനും ചേർന്നാണ്.
ഷങ്കർ സംവിധാനം ചെയ്ത് തൊട്ടുമുൻപ് പുറത്തിറങ്ങിയ ബോയ്സ് എന്ന ചലച്ചിത്രത്തിന്റെ അവസാന ഘട്ട നിർമ്മാണ പ്രവർത്തനങ്ങൾക്കിടയിലാണ് ഈ കഥയുടെ മൂലരൂപം ഷങ്കർ തയ്യാറാക്കിയത്. സ്വന്തം ജീവിതത്തിൽ തന്നെ ആദ്യകാലഘട്ടങ്ങളിൽ അനുഭവിക്കേണ്ടിവന്നിട്ടുള്ള സാമൂഹിക പ്രശ്നങ്ങളെയും അഴിമതി മൂലമുണ്ടായ പ്രശ്നങ്ങളെയുമാണ് ഷങ്കർ ആധാരമാക്കിയത്. 2003 നവംബറിൽ ആരംഭിച്ച അന്നിയന്റെ നിശ്ചലചിത്ര ഛായാഗ്രഹണം 2004 മാർച്ചിൽ പൂർത്തിയായി. ഇതിനെത്തുടർന്ന് ചിത്രീകരണം ആരംഭിച്ചെങ്കിലും ഏതാനും പ്രാവശ്യം കാലതാമസങ്ങൾ നേരിട്ടതിനാൽ ചിത്രീകരണം 14 മാസങ്ങൾ നീണ്ടുനിന്നു. ഹൈദരാബാദ്, തഞ്ചാവൂർ, വില്ലുപുറം, ചെന്നൈ എന്നിവിടങ്ങളിലാണ് അന്നിയൻ പ്രധാനമായും ചിത്രീകരിച്ചത്. കൂടാതെ ഗാനരംഗങ്ങൾ ആംസ്റ്റർഡാം, മുംബൈ, മലേഷ്യ, തെങ്കാശി എന്നിവിടങ്ങളിലും ചിത്രീകരിച്ചു. ത്യാഗരാജ ആരാധന സംഗീതോത്സവം ഈ ചിത്രത്തിലെ ചിത്രീകരണത്തിനുവേണ്ടി പുനഃസൃഷ്ടിച്ചിട്ടുണ്ട്. ഒപ്പം ഒരു സംഘട്ടന രംഗത്തിൽ ടൈം സ്ലൈസ് ഛായാഗ്രഹണം ധാരാളം ഉപയോഗിച്ചതും ഏറെ ശ്രദ്ധേയമായിരുന്നു.
ചിത്രീകരണത്തിന്റെ പകുതിയിൽ വച്ച് വി. മണികണ്ഠൻ പിന്മാറിയതോടെ, തുടർന്ന് രവി വർമ്മൻ ആയിരുന്നു ബാക്കി ഛായാഗ്രഹണം പൂർത്തിയാക്കിയത്. ചിത്രത്തിന്റെ മറ്റ് സാങ്കേതിക വിഭാഗങ്ങൾ കൈകാര്യം ചെയ്തത് വി.ടി. വിജയൻ (ചിത്രസംയോജനം), സാബു സിറിൾ (കലാസംവിധാനം), പീറ്റർ ഹെയ്ൻ (സ്റ്റണ്ട് കോറിയോഗ്രഫി), ഹാരിസ് ജയരാജ് (സംഗീതസംവിധാനം) എന്നിവരായിരുന്നു. ഹാരിസ് ജയരാജും ഷങ്കറും ഒരുമിച്ച പ്രവർത്തിച്ച ആദ്യത്തെ ചലച്ചിത്രമായിരുന്നു ഇത്. സംവിധായകൻ ഷങ്കറിന്റെ മാസ്റ്റർപീസുകളിൽ ഒന്നായി കണക്കാക്കപ്പെടുന്ന അന്നിയൻ, ₹263.8 മില്യൺ മുടക്കുമുതലിലാണ് നിർമ്മിച്ചത്. അതുവരെ നിർമ്മിക്കപ്പെട്ട ദക്ഷിണേന്ത്യൻ ചലച്ചിത്രങ്ങളിൽ വച്ച് ഏറ്റവും ചെലവേറിയ ചിത്രമായിരുന്നു അന്നിയൻ. ഇൻസ്റ്റിറ്റ്യൂഷണൽ സാമ്പത്തിക സംവിധാനം നേടിയ ആദ്യത്തെ ദക്ഷിണേന്ത്യൻ ചലച്ചിത്രമാണിത്. കൂടാതെ അന്നുണ്ടായിരുന്നതിൽ ഏറ്റവും കൂടുതൽ ഇൻഷുറൻസ് തുകയും അന്നിയന്റേതായിരുന്നു.
തമിഴിൽ ചിത്രീകരിച്ച അന്നിയൻ, 2005 ജൂൺ 17 - ന് നാല് ദക്ഷിണേന്ത്യൻ സംസ്ഥാനങ്ങളിലും പുറത്തിറങ്ങി. തെലുഗിൽ അപരിചിതുഡു എന്ന പേരിലും ഹിന്ദിയിൽ അപരിചിത് എന്ന പേരിലും ഡബ്ബ് ചെയ്തായിരുന്നു ചിത്രം പുറത്തിറക്കിയത്. ഹിന്ദി പതിപ്പ് 2006 മേയ് 19 - ന് പുറത്തിറങ്ങി. തുടർന്ന് കൊളമ്പിയ ട്രൈസ്റ്റാറിന്റെ നേതൃത്വത്തിൽ ഫ്രഞ്ചിലേക്ക് അന്നിയൻ ഡബ്ബ് ചെയ്യുകയും ഫ്രഞ്ച് ഭാഷ സംസാരിക്കുന്ന രാജ്യങ്ങളിൽ റിലീസ് ചെയ്യുകയും ചെയ്തു. ദക്ഷിണേന്ത്യയിലുടനീളം അന്നിയൻ വാണിജ്യപരമായി വലിയ വിജയം നേടിയെങ്കിലും ഹിന്ദി പതിപ്പ് ബോക്സ് ഓഫീസിൽ പരാജയപ്പെട്ടു. പൊതുവെ അനുകൂല പ്രതികരണങ്ങൾ ലഭിച്ച അന്നിയൻ, ₹570 മില്യൺ രൂപയാണ് ആകെ കളക്ഷനായി നേടിയത്. ആ വർഷം എട്ട് ഫിലിംഫെയർ പുരസ്കാരങ്ങളും ആറ് സംസ്ഥാന ചലച്ചിത്ര പുരസ്കാരങ്ങളും സ്പെഷ്യൽ ഇഫക്ട്സിനുള്ള ദേശീയ ചലച്ചിത്ര പുരസ്കാരവും അന്നിയന് ലഭിച്ചു.
കഥാസംഗ്രഹം
രാമാനുജം "അംബി" അയ്യങ്കാർ ചെന്നൈയിലെ ട്രിപ്ലിക്കെയ്നിൽ നിന്നുള്ള ഒരു ഉപഭോക്തൃ സംരക്ഷണ അഭിഭാഷകനാണ്. എല്ലാവരും നിയമം പാലിക്കണമെന്നും അത് ലംഘിക്കുന്നവരെ പ്രോസിക്യൂട്ട് ചെയ്യണമെന്നും അദ്ദേഹം പ്രതീക്ഷിക്കുന്നു. എന്നിരുന്നാലും, സാഹചര്യത്തെളിവുകൾ എല്ലായ്പ്പോഴും പ്രതിക്ക് അനുകൂലമായി തോന്നുന്നതിനാൽ അദ്ദേഹത്തിന്റെ ശ്രമങ്ങൾ പരാജയപ്പെടുന്നു. വ്യാപകമായ അഴിമതിയും പൊതുവായ ഗൗരവമില്ലായ്മയും കാരണം പൗരാവബോധം വളർത്താനുള്ള അദ്ദേഹത്തിന്റെ ശ്രമങ്ങൾ പാഴായി. സമൂഹത്തിൽ ഒരു മാറ്റം കൊണ്ടുവരാൻ കഴിയാത്തതിൽ നിരാശനായി, അവന്റെ അടക്കിപ്പിടിച്ച കോപം, അഴിമതിക്കാരും നിസ്സംഗരുമായ ആളുകളെ കൊലപ്പെടുത്തുന്ന ഒരു ഭീകരമായ ഗ്രിം റീപ്പർ-തീം വിജിലന്റായ അന്നിയൻ എന്ന ഒരു അഹംഭാവത്തിൽ പ്രകടമാകുന്നു. അന്നിയൻ ഒരു വെബ്‌സൈറ്റ് ഉണ്ടാക്കുകയും അതിൽ തെറ്റ് ചെയ്യുന്നവരുടെ പട്ടിക തയ്യാറാക്കുകയും പുരാതന ഹൈന്ദവ ഗ്രന്ഥങ്ങളിലൊന്നായ ഗരുഡപുരാണത്തിൽ വിവരിച്ചിരിക്കുന്ന ശിക്ഷകൾ ഉപയോഗിച്ച് അവരെ കൊല്ലുകയും ചെയ്യുന്നു.
മെഡിക്കൽ വിദ്യാർത്ഥിനിയും കർണാടക ഗായികയുമായ അയൽവാസിയായ നന്ദിനിയുമായി അംബി രഹസ്യമായി പ്രണയത്തിലാണ്, എന്നാൽ നിരസിക്കപ്പെടുമെന്ന ഭയം കാരണം ഒരിക്കലും തന്റെ വികാരങ്ങൾ പ്രകടിപ്പിക്കുന്നില്ല. തന്റെ സുഹൃത്തായ സബ് ഇൻസ്‌പെക്ടർ ചാരിയുടെ സഹായത്തോടെ വാർഷിക ത്യാഗരാജ ആരാധനാ വേളയിൽ അയാൾക്ക് അതിനുള്ള ധൈര്യം ലഭിക്കുമ്പോൾ, അവന്റെ അമിത സ്വഭാവവും നിരന്തരമായ പരാതിയും നിസാരവും താങ്ങാനാവാതെ അവൾ അവനെ നിരസിക്കുന്നു. മനംനൊന്ത് അംബി ആത്മഹത്യയ്ക്ക് ശ്രമിക്കുന്നു, രണ്ടാമതൊരു ചിന്തയുണ്ടാകുന്നതിന് മുമ്പ് അദ്ദേഹം സ്വയം മുങ്ങിമരിക്കാൻ പോകുകയായിരുന്നു. തുടർന്ന്, ഒരു മെട്രോസെക്ഷ്വൽ ഫാഷൻ മോഡലായ റെമോ എന്ന പേരിൽ മറ്റൊരു വ്യക്തിത്വത്തെ അദ്ദേഹം വികസിപ്പിക്കുന്നു. അമ്പിയുടെ പിളർപ്പുള്ള വ്യക്തിത്വങ്ങളിൽ ഒരാളാണ് റെമോ എന്നറിയാതെ നന്ദിനി റെമോയെ കണ്ട് പ്രണയിക്കുകയും അവനുമായി പ്രണയത്തിലാവുകയും ചെയ്യുന്നു. ഒടുവിൽ അവരുടെ വിവാഹം നിശ്ചയിച്ചു.
സ്ത്രീധനത്തിനായി ഒരു സ്ഥലം വാങ്ങുമ്പോൾ, സ്റ്റാമ്പ് ഡ്യൂട്ടി ഒഴിവാക്കാൻ നന്ദിനി വസ്തുവിന്റെ വില കുറച്ചുകാണാൻ തീരുമാനിക്കുന്നു. സർക്കാർ ഓഫീസിലേക്ക് അവളെ അനുഗമിക്കുന്ന അംബി, നിയമത്തെ മറികടക്കാനുള്ള അവളുടെ ഉദ്ദേശ്യത്തെക്കുറിച്ച് അറിഞ്ഞപ്പോൾ അവളെ സഹായിക്കാൻ വിസമ്മതിക്കുന്നു. പിന്നീട്, നന്ദിനിയും റെമോയും ഒരു ഡേറ്റിലായിരിക്കുമ്പോൾ, റെമോ അന്യനായി രൂപാന്തരപ്പെടുകയും അവളുടെ അഴിമതിക്ക് അവളെ ശിക്ഷിക്കാൻ ശ്രമിക്കുകയും ചെയ്യുന്നു. അവൻ അവളെ കൊല്ലാൻ പോകുമ്പോൾ, നന്ദിനി അമ്പിയെ വിളിക്കുന്നു. അനിയൻ പിന്നീട് അമ്പിയിലേക്ക് മടങ്ങുന്നു, അയാൾ കുഴഞ്ഞുവീഴുകയും ബോധം നഷ്ടപ്പെടുകയും ചെയ്യുന്നു. നന്ദിനി അമ്പിയെ നാഷണൽ ഇൻസ്റ്റിറ്റ്യൂട്ട് ഓഫ് മെന്റൽ ഹെൽത്ത് ആൻഡ് ന്യൂറോ സയൻസസിൽ (നിംഹാൻസ്) കൊണ്ടുപോകുന്നു, അവിടെ അദ്ദേഹത്തിന് മൾട്ടിപ്പിൾ പേഴ്‌സണാലിറ്റി ഡിസോർഡർ ഉണ്ടെന്ന് കണ്ടെത്തി.
റിക്കവർഡ്-മെമ്മറി തെറാപ്പിയിലൂടെ, നിംഹാൻസ് ചീഫ് സൈക്യാട്രിസ്റ്റായ വിജയ്കുമാർ, അമ്പിയുടെ ഭൂതകാലം അനാവരണം ചെയ്യുന്നു. അംബിക്ക് പത്ത് വയസ്സുള്ളപ്പോൾ, നാഗരിക ഉദാസീനത മൂലം, അവന്റെ അനുജത്തി വിദ്യയുടെ അപകടമരണം കണ്ടതായി വെളിപ്പെടുത്തുന്നു. ഈ സംഭവം ആഴത്തിലുള്ള വൈകാരിക മുറിവുണ്ടാക്കി, അത് അദ്ദേഹത്തിന്റെ ഉന്നതമായ ആദർശങ്ങൾക്ക് കാരണമായി. അനിയനും റെമോയും അമ്പിയെ ഒരു വേറിട്ട വ്യക്തിയായി അറിയുമ്പോൾ, അമ്പി തന്റെ ഉള്ളിലുള്ള തങ്ങളുടെ അസ്തിത്വത്തെ കുറിച്ച് അശ്രദ്ധനാണെന്നും കണ്ടെത്തി. നന്ദിനി, അമ്പിയുടെ വികാരം തിരിച്ചെടുത്താൽ റെമോ ഇല്ലാതാകുമെന്നും എന്നാൽ സമൂഹം പരിഷ്കരിക്കുമ്പോൾ മാത്രമേ അനിയൻ ഇല്ലാതാകൂ എന്നും വിജയകുമാർ പ്രഖ്യാപിക്കുന്നു. നന്ദിനി അംബിയുടെ സ്നേഹം സ്വീകരിക്കുന്നു, റെമോ അപ്രത്യക്ഷമാകുന്നു.
അതിനിടെ ഡിസിപി പ്രഭാകറും ചാരിയും അനിയൻ നടത്തിയ കൊലപാതകങ്ങൾ അന്വേഷിക്കുന്നു. വേഷംമാറി, അനിയൻ ഉപേക്ഷിച്ച സൂചനകൾ അവർ കണ്ടെത്തുന്നു, അവ ഇരകൾക്ക് അവൻ നൽകിയ ശിക്ഷകളുടെ പേരുകളാണ്. അനിയനെ ശിക്ഷിക്കാൻ പ്രഭാകർ വ്യക്തിപരമായി തീരുമാനിച്ചു, കാരണം അയാളുടെ ഇരകളിൽ ഒരാളും ഇന്ത്യൻ റെയിൽവേയിലെ കാറ്ററിംഗ് കരാറുകാരനുമായ ചൊക്കലിംഗം അദ്ദേഹത്തിന്റെ ജ്യേഷ്ഠനായിരുന്നു. നാടകീയമായ ഒരു പബ്ലിസിറ്റി സ്റ്റണ്ടിൽ, നെഹ്‌റു സ്റ്റേഡിയത്തിൽ പൊതുജനങ്ങൾക്കും പത്രക്കാർക്കും ഇടയിൽ പ്രത്യക്ഷപ്പെട്ട അനിയൻ താൻ ചെയ്ത കൊലപാതകങ്ങൾ സമ്മതിക്കുന്നു. അവയ്‌ക്ക് പിന്നിലെ യുക്തി വിശദീകരിക്കുന്ന അദ്ദേഹം, ഓരോ ഇന്ത്യക്കാരനും ഉത്തരവാദിത്തവും ആത്മാർത്ഥതയും ഉള്ളവരായിരിക്കുമ്പോൾ മാത്രമേ രാജ്യം വികസിത രാജ്യങ്ങൾക്ക് തുല്യമായി അഭിവൃദ്ധി പ്രാപിക്കുകയുള്ളൂവെന്ന് അദ്ദേഹം പറയുന്നു. അദ്ദേഹത്തിന്റെ രീതികൾ പ്രശംസയും വിമർശനവും നേടുന്നു. അനിയനെ പിടിക്കാൻ പ്രഭാകർ ശ്രമിച്ചെങ്കിലും അവൻ രക്ഷപ്പെട്ടു.
അനിയന്റെ ഇന്റർനെറ്റ് പ്രവർത്തനത്തിന്റെ ഫോൺ രേഖകളും ഐപി വിലാസവും അന്വേഷിക്കുമ്പോൾ, കണക്ഷൻ അംബിയുടേതാണെന്ന് പ്രഭാകർ കണ്ടെത്തി. അനിയൻ പൊതുവേദിയിൽ പ്രത്യക്ഷപ്പെടുന്നതിന്റെ സുരക്ഷാ ദൃശ്യങ്ങൾ കൂടുതൽ വിശകലനം ചെയ്തപ്പോൾ, അമ്പിയുടെ മുഖം മൂടിക്കടിയിൽ തെളിഞ്ഞു. പ്രഭാകർ അമ്പിയെ അറസ്റ്റ് ചെയ്യുകയും തന്റെ കുറ്റകൃത്യങ്ങൾ ഏറ്റുപറയാൻ അവനെ പോളിഗ്രാഫ് ടെസ്റ്റിന് വിധേയനാക്കുകയും ചെയ്യുന്നു. അവൻ സത്യമാണ് പറയുന്നതെന്നും തന്റെ നിരപരാധിത്വം വിശ്വസിച്ച് ആരെയും കൊല്ലാൻ ശ്രദ്ധിക്കുന്നില്ലെന്നും ഉദ്യോഗസ്ഥർ കാണുന്നു.
രണ്ട് വർഷത്തിന് ശേഷം അംബി മോചിതനാകുമ്പോൾ, പ്രോട്ടോക്കോൾ കർശനമായി പാലിക്കുന്നത് കുറയുകയും അദ്ദേഹം കൂടുതൽ തുറന്നതും ഉൾക്കൊള്ളുന്നവനുമായി പ്രത്യക്ഷപ്പെടുകയും ചെയ്യുന്നു. അവൻ നന്ദിനിയെ വിവാഹം കഴിക്കുന്നു. അവരുടെ യാത്രയ്ക്കിടെ ഒരു ട്രെയിനിൽ യാത്ര ചെയ്യുമ്പോൾ, സഹയാത്രികരുടെ ഇടയിൽ മദ്യപിക്കുന്ന ഒരാൾ (വർഷങ്ങൾക്കുമുമ്പ് തന്റെ സഹോദരിയുടെ മരണത്തിന് പരോക്ഷമായി ഉത്തരവാദിയായ ഇലക്ട്രീഷ്യൻ) അംബി ശ്രദ്ധിക്കുന്നു. ഒരു തിരിച്ചുവരവ് അനുഭവപ്പെട്ട്, അയാൾ അനിയനായി രൂപാന്തരപ്പെടുകയും ആളെ ട്രെയിനിൽ നിന്ന് എറിയുകയും കൊല്ലുകയും ചെയ്യുന്നു. എന്നിരുന്നാലും, തന്റെ വ്യക്തിത്വങ്ങളെ ഉന്മൂലനം ചെയ്യുന്നതിനുപകരം ഒന്നായി ലയിപ്പിച്ചതായി അദ്ദേഹം സൂചിപ്പിച്ചുകൊണ്ട് നന്ദിനിയിൽ നിന്ന് സംഭവം മറച്ചുവെക്കുന്നു.
റിലീസ്
മറ്റ് ദക്ഷിണേന്ത്യൻ ഭാഷകളിലേക്കും ഡബ്ബ് ചെയ്യപ്പെട്ട അന്നിയൻ, തമിഴ്നാട്, ആന്ധ്രാപ്രദേശ്, കർണാടക, കേരളം എന്നീ ദക്ഷിണേന്ത്യൻ സംസ്ഥാനങ്ങളിൽ ഒരേ സമയം റിലീസ് ചെയ്തു. അമേരിക്കൻ ഐക്യനാടുകൾ, യുണൈറ്റഡ് കിങ്ഡം, ഓസ്ട്രേലിയ, ജർമ്മനി, മലേഷ്യ, സിംഗപ്പൂർ എന്നീ പ്രധാനപ്പെട്ട വിദേശ രാജ്യങ്ങളിലും ചിത്രം റിലീസ് ചെയ്തിരുന്നു. തമിഴിലും തെലുഗിലും മാത്രം ആകെ 404 സ്ക്രീനുകളിലാണ് അന്നിയൻ റിലീസ് ചെയ്തത്. പാരമൗണ്ട് പിക്ചേഴ്സ് ആയിരുന്നു ചിത്രം ഫ്രഞ്ചിലേക്ക് മൊഴിമാറ്റം നടത്തിയത്. ഫ്രഞ്ച് ഭാഷയിലേക്ക് ഡബ്ബ് ചെയ്യപ്പെടുന്ന ആദ്യത്തെ തമിഴ് ചലച്ചിത്രമായി ഇതോടെ അന്നിയൻ മാറി. കൂടാതെ 2006 മേയ് 19 - ന് ചിത്രത്തിന്റെ ഡബ്ബ് ചെയ്ത ഹിന്ദി പതിപ്പായ അപരിചിത്: ദ സ്ട്രെയ്ഞ്ചർ എന്ന ചലച്ചിത്രവും പുറത്തിറങ്ങി. വിക്രം നായകനായി പുറത്തിറങ്ങിയ ആദ്യത്തെ ഹിന്ദി ചലച്ചിത്രമായിരുന്നു ഇത്. ഹിന്ദിയിൽ ചലച്ചിത്രം റിലീസ് ചെയ്യുന്നതിന് തലേദിവസം നടന്ന സ്വകാര്യ സ്ക്രീനിങ്ങിൽ വലിയ തോതിലുള്ള അനുകൂല പ്രതികരണങ്ങളാണ് അന്നിയന് ലഭിച്ചത്.
അവലംബം
വർഗ്ഗം:2005-ൽ പുറത്തിറങ്ങിയ തമിഴ് ചലച്ചിത്രങ്ങൾ
വടക്കൻ സഖ്യം
thumb|1992 മുതൽ 1996 വരെ [[അഫ്ഗാനിസ്താനിലെ പ്രതിരോധകക്ഷികൾ|മുജാഹിദീനുകളുടെ സർക്കാരായ ഇസ്ലാമിക് സ്റ്റേറ്റ് ഓഫ് അഫ്ഗാനിസ്താന്റെ അതേ പതാകയായിരുന്നു, വടക്കൻ സഖ്യവും ഉപയോഗിച്ചിരുന്നത്.]] thumb|[[ബെഗ്രാം വ്യോമത്താവളത്തിനടുത്ത് നിരന്നിരിക്കുന്ന വടക്കൻസഖ്യ സൈനികർ - 2001 ഡിസംബർ 16-ലെ ചിത്രം]] 1996-ൽ താലിബാനെതിരെ പോരാടുന്നതിന് അഫ്ഗാനിസ്താനിലെ മുജാഹിദീൻ സർക്കാർ രൂപം കൊടുത്ത ഒരു സൈനിക-രാഷ്ട്രീയമുന്നണിയാണ് വടക്കൻ സഖ്യം എന്ന് പൊതുവേ അറിയപ്പെടുന്ന യുണൈറ്റഡ് ഇസ്ലാമിക് ഫ്രണ്ട് ഫോർ ദ സാൽവേഷൻ ഓഫ് അഫ്ഗാനിസ്താൻ (ജഭായി മുത്താഹിദി ഇസ്ലാമിയി മില്ലി ബരായി നജാതി അഫ്ഗാനിസ്താൻ). യു.ഐ.എഫ്. എന്ന ചുരുക്കരൂപത്തിലും അറിയപ്പെടുന്നു. താലിബാന്റെ ഉയർച്ചയോടെ, അതുവരെ പരസ്പരം പോരടിച്ചിരുന്ന മുജാഹിദീൻ കക്ഷികൾ താലിബാനെതിരായി ഒന്നിച്ചുനിന്ന് പോരാടുന്നതിനാണ് ഈ ഐക്യവേദി രൂപീകരിച്ചത്. വടക്കൻ അഫ്ഗാനിസ്താൻ ആയിരുന്നു ഇവരുടെ ശക്തികേന്ദ്രം എന്നതിനാലാണ് സഖ്യത്തിന് വടക്കൻ സഖ്യം എന്ന പേരുവന്നത്.
2001 അവസാനം, അമേരിക്കൻ വ്യോമസേനയുടെ പിന്തുണയിൽ, താലിബാനിൽ നിന്നും അഫ്ഗാനിസ്താന്റെ ഭൂരിഭാഗം പ്രദേശങ്ങളും തിരിച്ചുപിടിക്കാൻ വടക്കൻ സഖ്യത്തിനായി.
പശ്ചാത്തലം
അഫ്ഗാനിസ്താനിൽ 1980-കളുടെ തുടക്കം മുതൽ സോവിയറ്റ് സൈനികസാന്നിധ്യത്തിനെതിരെയും, സോവിയറ്റ് യൂനിയന്റെ പിന്തുണയോടെ രാജ്യത്ത് ഭരണത്തിലിരുന്ന കമ്മ്യൂണിസ്റ്റ് സർക്കാരിനെതിരെയും ഇസ്ലാമികപ്രതിരോധകക്ഷികൾ (മുജാഹിദീൻ) യുദ്ധം ചെയ്തിരുന്നു. ശീതയുദ്ധത്തിന്റെ പശ്ചാത്തലത്തിൽ മുജാഹിദീനുകളുടെ പോരാട്ടത്തിന് അമേരിക്കയടക്കുമുള്ള പാശ്ചാത്യശക്തികളുടേയും, അറബി രാജ്യങ്ങളുടേയും പിന്തുണയും ഉണ്ടായിരുന്നു.
1996 ഒക്ടോബറിൽ കാബൂളിന് വടക്കുള്ള ബാഖ്‌ലാൻ പ്രവിശ്യയിലെ ഖിൻ‌ജാനിൽ വച്ച് അഹ്മദ് ഷാ മസൂദും അബ്ദുൾ റഷീദ് ദോസ്തവും, താലിബാനെതിരെ ഒരു സഖ്യമുണ്ടാക്കാനുള്ള ഒരു കരാറിലെത്തി. ഇതാണ് വടക്കൻ സഖ്യത്തിന്റെ രൂപീകരണത്തിൽ നിർണ്ണായകമായത്. അന്ന് ഇരുവരുടേയും നിയന്ത്രണത്തിലുണ്ടായിരുന്ന ഒമ്പത് വടക്കൻ പ്രവിശ്യകളിൽ പരമ്പരാഗതരീതിയിലുള്ള ഒരു സർക്കാർ ഉണ്ടാക്കുന്നതിനുമായിരുന്നു ഈ കരാർ. ഒരു പ്രവിശ്യയുടെ നിയന്ത്രണം കൈവശമുണ്ടായിരുന്ന ഷിയകളുടെ നേതാവായ അബ്ദുൾ കരീം ഖലീലിയും ഈ കരാറിൽ ഒപ്പുവച്ചു. മസാർ-ഇ ശരീഫിലെ റഷ്യൻ കോൺസുൽ ജനറൽ ആയിരുന്ന ഒലെഗ് നെവെലയേവിന്റെ സാന്നിധ്യത്തിൽ നടന്ന ഈ കരാറിന് റഷ്യയുടെ നയതന്ത്രപിന്തുണയുമുണ്ടായിരുന്നു. ഈ സമയത്ത് പത്തൊമ്പത് പ്രവിശ്യകൾ താലിബാന്റെ നിയന്ത്രണത്തിലായിരുന്നു.
വടക്കൻ സഖ്യത്തിലെ കക്ഷികൾ
താജിക്, ഹസാര, ഉസ്ബെക്, തുർക്മെൻ വംശജരാണ് വടക്കൻ സഖ്യത്തിൽ ഉൾപ്പെട്ടിരുന്നത്. ഇവരിൽ ചിലർ (ഉദാഹരണം: ഹസാരകൾ) ഷിയകളുമായിരുന്നു. വടക്കൻ സഖ്യത്തിലെ കക്ഷികൾ താഴെപ്പറയുന്നവയാണ്
തളർച്ചയും ഉയർത്തെഴുന്നേൽപ്പും
ലഘു|2001 ഒക്ടോബറിൽ വടക്കൻ സഖ്യത്തിന്റെ നിയന്ത്രണത്തിലുണ്ടായിരുന്ന പ്രദേശങ്ങൾ ചുവപ്പിൽ അടയാളപ്പെടുത്തിയിരിക്കുന്നു വടക്കൻ സഖ്യത്തിന് ആദ്യകാലങ്ങളിൽ താലിബാനെതിരെ പിടിച്ചുനിൽക്കാനായെങ്കിലും താലിബാന്റെ ആക്രമണങ്ങൾ മൂലം 1997 മദ്ധ്യത്തോടെ അബ്ദുൾ റഷീദ് ദോസ്തവും, ബുർഹാനുദ്ദീൻ റബ്ബാനിയുമടക്കമുള്ള പല നേതാക്കളും രാജ്യം വിട്ടതോടെ സഖ്യം, വടക്കൻ അഫ്ഗാനിസ്താനിൽ ബദാഖ്ശാനിലും പരിസരപ്രദേശത്തുമായി മാത്രം ഒതുങ്ങി. സഖ്യത്തിന്റെ നേതൃത്വം പ്രധാനമായും അഹ്മദ് ഷാ മസൂദിനായിരുന്നു.. 2001 വരെ അഫ്ഗാനിസ്താനിൽ താലിബാനെതിരെ പോരാടി നിന്ന ഒരേയൊരു സൈനികനേതാവായിരുന്നു മസൂദ്. 2001 സെപ്റ്റംബറിൽ അൽ ഖ്വയ്ദയുടെ പ്രവർത്തകർ മസൂദിനെ വധിച്ചതോടെ വടക്കൻ സഖ്യത്തിന്റെ സേനാംഗങ്ങൾ ആശയക്കുഴപ്പത്തിലുമായി.
എന്നാൽ 2001 സെപ്റ്റംബർ 11-ന് അമേരിക്കയിൽ നടന്ന ഭീകരാക്രമണത്തിന് ഉത്തരവാദിയെന്ന് ആരോപിക്കപ്പെട്ട ഒസാമ ബിൻ ലാദനെ വിട്ടുകിട്ടുന്നതിന് അമേരിക്കയുടെ നേതൃത്വത്തിലുള്ള പാശ്ചാത്യസേന താലിബാനെതിരെ സൈനികനടപടി ആരംഭിച്ചതോടെ, അവർ വടക്കൻ സഖ്യത്തെ കൂട്ടുപിടിച്ചു. അങ്ങനെ വടക്കൻ സഖ്യത്തിന് അമേരിക്കയുടേയും ബ്രിട്ടന്റേയും സൈനികസഹായങ്ങൾ ലഭിച്ചു. പാശ്ചാത്യസൈനികസഹായത്തോടെ വടക്കൻ സഖ്യം കൂടുതൽ ശക്തിപ്രാപിച്ചു.
താലിബാൻ നിയന്ത്രിത പ്രദേശങ്ങൾ‌ അധീനതയിലാക്കുന്നു
2001 ഒക്ടോബർ മാസം തുടക്കം, അമേരിക്കൻ-ബ്രിട്ടീഷ് സമ്യുക്തസേന, താലിബാൻ കേന്ദ്രങ്ങൾക്കുനേരെ ശക്തമായ ബോബാക്രമണം തുടങ്ങിയിരുന്നു. നവംബർ 9-ന് വടക്കൻ സഖ്യം, മസാർ-ഇ ശരീഫിന്റെ നിയന്ത്രണം കൈക്കലാക്കി. തുടർന്ന് ഇവർ രാജ്യത്തിന്റെ വടക്കുഭാഗത്തിന്റെ മുഴുവൻ നിയന്ത്രണമേറ്റെടുത്തു. പടിഞ്ഞാറ്‌ ഹെറാത്ത്, നവംബർ 12-നും, തലസ്ഥാനമായ കാബൂൾ, നവംബർ 13-നും, വടക്കൻ സഖ്യത്തിന്റെ നിയന്ത്രണത്തിലായി.
നവംബർ 14-ന് പാകിസ്താൻ അതിർത്തിയിലുള്ള ജലാലാബാദും വടക്കൻ സഖ്യത്തിന്റെ നിയന്ത്രണത്തിലായി. വടക്കുഭാഗത്ത് താലിബാന്റെ നിയന്ത്രണത്തിൽ അവശേഷിച്ചിരുന്ന ഒരേയൊരു പട്ടണമായ ഖുണ്ടുസ്, നവംബർ 26-ന് പിടിച്ചെടുത്തു. താലിബാന്റെ നിയന്ത്രണത്തിൽ പിന്നീടുണ്ടായ ഒരേയൊരു പ്രധാന പട്ടണം കന്ദഹാർ ആയിരുന്നു. 2001 ഡിസംബർ 7-ന് ഈ പട്ടണവും താലിബാനിൽ നിന്നും വടക്കൻ സഖ്യം പിടിച്ചെടുത്തു.
കന്ദഹാറിന്റെ പതനത്തിനു മുൻപേ തന്നെ മുല്ല ഒമർ അടക്കമുള്ള താലിബാൻ നേതാക്കൾ പാകിസ്താനിലേക്ക് രക്ഷപ്പെട്ടു. ഒസാമ ബിൻ ലാദനും അയാളുടെ അടുത്ത അനുയായികളും ഇതോടൊപ്പം പാകിസ്താനിലേക്ക് രക്ഷപ്പെട്ടു എന്നാണ് കരുതുന്നതെങ്കിലും പാകിസ്താനി അധികൃതർ ഇത് നിഷേധിച്ചിരുന്നു.
യുദ്ധാനന്തരം
താലിബാന്റെ പതനത്തിനു ശേഷം, 2001 ഡീസംബറിൽ, ജർമ്മനിയിലെ ബേണിനടുത്തുള്ള പീറ്റേഴ്സ്ബർഗിൽ അഫ്ഗാനിസ്താനിലേയും വിദേശരാജ്യങ്ങളിലേയും നേതാക്കൾ ഒരു സമ്മേളനം നടത്തി. ഇതനുസരിച്ച് ഹമീദ് കർസായിയെ അഫ്ഗാനിസ്താന്റെ ഇടക്കാല പ്രസിഡണ്ട് പദവി ഏറ്റെടുക്കാൻ ചുമതലപ്പെടുത്തി. വടക്കൻ സഖ്യം ഈ ധാരണ അംഗീകരിക്കുകയും സഖ്യത്തിലെ നിരവധി നേതാക്കൾ‌ പുതിയ സർക്കാറിൽ പ്രധാന സ്ഥാനങ്ങൾ വഹിക്കുകയും ചെയ്തു. 2004-ലെ തിരഞ്ഞെടുപ്പിൽ ഹമീദ് കർസായി പ്രസിഡണ്ടായി തിരഞ്ഞെടുക്കപ്പെട്ടപ്പോൾ, വടക്കൻ സഖ്യത്തിന്റെ മുൻ നേതാവായ അഹ്മദ് ഷാ മസൂദിന്റെ ഇളയ സഹോദരനായ അഹ്മദ് സിയ മസൂദിനെയാണ് വൈസ് പ്രസിഡണ്ടായി നിർദ്ദേശിച്ചത്.
ഇന്ന് വടക്കൻ സഖ്യത്തിലെ പ്രമുഖ നേതാക്കളെല്ലാം, ബുർഹാനുദ്ദീൻ റബ്ബാനി നയിക്കുന്ന യുണൈറ്റഡ് നാഷണൽ ഫ്രണ്ട് എന്ന കക്ഷിയിലാണ് പ്രവർത്തിക്കുന്നത്. ഈ കക്ഷി, പ്രസിഡണ്ട് ഹമീദ് കർസായിയുടെ ഔപചാരിക പ്രതിപക്ഷമായി വർത്തിക്കുന്നു.
അവലംബം
വർഗ്ഗം:അഫ്ഗാനിസ്താനിലെ രാഷ്ട്രീയകക്ഷികൾ
കോറൽ പൂച്ചസ്രാവ്
പുറത്തേക്കുള്ള കണ്ണികൾ
വർഗ്ഗം:സ്രാവുകൾ
മാഹിം കോട്ട
ഇന്ന്
ഇന്ന് അനധികൃതമായ കൈയേറ്റവും ചേരിനിർമ്മാണവും മൂലം ശോചനീയാവസ്ഥയിലാണ് ഈ കോട്ട. അധികൃതരുടെ അവഗണന, ചേരിപ്രദേശങ്ങളുടെ കടന്നുകയറ്റം, കടൽവെള്ളം മൂലമുള്ള മണ്ണൊലിപ്പ് തുടങ്ങിയവയാണ് ഈ കോട്ട നേരിടുന്ന പ്രധാന ഭീഷണികൾ. കോട്ടയുടെ മതിലുകളുടെ ചില ഭാഗങ്ങൾ തകർന്ന അവസ്ഥയിലാണ്. പലയിടത്തും വിള്ളലുകളും ഉണ്ട്. ഈ അവഗണന തുടരുകയാണെങ്കിൽ കോട്ട പൂർണ്ണമായും തകരുമെന്ന് ഒബ്സർവർ റിസർച്ച് ഫൗണ്ടേഷൻ എന്ന സംഘടന ബൃഹന്മുംബൈ മുനിസിപ്പൽ കോർപ്പറേഷനിൽ സമർപ്പിച്ച പഠനറിപ്പോർട്ട് പറയുന്നു.
ചിത്രശാല
വർഗ്ഗം:മുംബൈയിലെ കോട്ടകൾ
പടവെട്ട്
ലഘു|300ബിന്ദു|പടവെട്ട് കളിക്കുന്നതിനുള്ള കളം - ആരംഭത്തിൽ ഇരു കളിക്കാരുടേയും കരുക്കളുടെ സ്ഥാനം പതിനാറു വീതം കരുക്കൾ ഉപയോഗിച്ച് രണ്ടു കളിക്കാർക്ക് കളിക്കാവുന്ന ഒരു വിനോദമാണ്‌ പടവെട്ട്. തന്റെ ഒരു കരുവെങ്കിലും ബാക്കി നിർത്തി, എതിരാളിയുടെ പതിനാറു കരുക്കളും വെട്ടിപ്പുറത്താക്കുക എന്നതാണ്‌ ഈ കളിയുടെ ലക്ഷ്യം. നിലത്തു കളം വരച്ച്, ഈർക്കിൽകഷണങ്ങളോ കല്ലുകളോ പോലുള്ള ഇഷ്ടമുള്ള കരുക്കൾ നിരത്തിയാണ്‌ ഈ കളി കളിക്കാറുള്ളത്. ചിത്രത്തിലെപ്പോലെ ഒരു സമചതുരത്തിനു ചുറ്റുമായി നാല്‌ സമചതുരങ്ങളും, ഓരോ സമചതുരത്തിലും നെടുകേയും കുറുകേയും കോണോടു കോണും വരകൾ വരച്ചാണ്‌ പടവെട്ട് കളിക്കുന്നതിനുള്ള കളം തയ്യാറാക്കുന്നത്.
കളിരീതി
left|ലഘു|220ബിന്ദു|വെട്ടുന്ന വിധം - നീല കരുവെടുത്ത കളിക്കാരന്റെ ഊഴമാണെങ്കിൽ എതിരാളിയുടെ 1 എന്ന സ്ഥാനത്തിരിക്കുന്ന ചുവന്ന കരുവിനെ ക, ഖ എന്നീ സ്ഥാനങ്ങളിലിരിക്കുന്ന കരുക്കളിലേതെങ്കിലും കൊണ്ട് വെട്ടാൻ അയാൾക്കാകും. ഏതു കരുകൊണ്ടാണോ വെട്ടുന്നത്, അത് യഥാക്രമം ക’, ഖ’ എന്നീ സ്ഥാനങ്ങളിലൊന്നിലായിരിക്കും എത്തുക. എന്നാൽ ക എന്ന സ്ഥാനത്തുള്ള കരു ഉപയോഗിച്ച് 1, 2  എന്നീ സ്ഥാനങ്ങളിലുള്ള രണ്ടു കരുക്കളേയും തുടർച്ചയായി വെട്ടാനും നീല കരുവെടുത്ത കളിക്കാരന് അവസരമുണ്ട്. അങ്ങനെ ചെയ്യുകയാണെങ്കിൽ ക’‘ എന്ന സ്ഥാനത്തേക്കായിരിക്കും ക എന്ന സ്ഥാനത്തിരുന്ന കരു അവസാനം എത്തിച്ചേരുക. വളരെ ലളിതമായ നിയമങ്ങളുള്ള ഒരു കളിയാണ് പടവെട്ട്. കളത്തിലെ വരകളിലൂടെ ഒരു കവലയിൽ നിന്നും അടുത്ത കവലയിലേക്ക് ഒരു കരുവിനെ നീക്കാനുള്ള അവകാശമാണ്‌ ഓരോ കളിക്കാരനും ഒരു അവസരത്തിലുള്ളത്. അതുകൊണ്ട്, കളി തുടങ്ങുന്ന കളിക്കാരൻ തന്റെ നീക്കാൻ സാധിക്കുന്ന നാലു കരുക്കളിൽ ഏതെങ്കിലും ഒന്നിനെ കളത്തിന്റെ ഒത്തനടുവിലുള്ള കവലയിലേക്ക് നീക്കിക്കൊണ്ടാണ്‌ കളി ആരംഭിക്കുക. ആദ്യത്തെ കളിക്കാരന്റെ ഊഴത്തിനു ശേഷം എതിരാളിക്ക് തന്റെ നീക്കം നടത്താം.
ഒരു കളിക്കാരന്റെ കരുവിരിക്കുന്നതിന്‌ തൊട്ടടുത്ത കവലയിൽ എതിർകളിക്കാരന്റെ കരുവിരിക്കുകയും, അതിനു തൊട്ടടുത്ത് നേരെയുള്ള കവല ഒഴിഞ്ഞുകിടക്കുകയുമാണെങ്കിൽ, സ്വന്തം കരുവിനെ എതിരാളിയുടെ കരുവിനു മുകളിൽക്കൂടി ചാടിച്ച്, ഒഴിഞ്ഞ കവലയിൽ എത്താനും എതിരാളിയുടെ കരുവിനെ വെട്ടിപ്പുറത്താക്കാനും സാധിക്കും. ഈ കരു ഉപയോഗിച്ചു തന്നെ തുടർന്നും മറ്റു കരുക്കളെ വെട്ടാൻ സാധിക്കുകയാണെങ്കിൽ, വെട്ടൽ പ്രക്രിയ തുടർന്നുകൊണ്ടിരിക്കാം. അങ്ങനെ ഒരു ഊഴത്തിൽ എതിരാളിയുടെ എത്ര കരുക്കളെ വേണമെങ്കിലും ഒരു കരു ഉപയോഗിച്ച് തുടർച്ചയായി വെട്ടി മാറ്റാം.
ബുദ്ധിപൂർ‌വ്വമുള്ള നീക്കങ്ങളിലൂടെ എതിരാളിയുടെ എല്ലാ കരുക്കളേയും വെട്ടിപ്പുറത്താക്കി ഈ കളിയിൽ വിജയം കൈവരിക്കാം.
വർഗ്ഗം:അവലംബം ഇല്ലാത്ത താളുകൾ
മണിപ്ലാന്റ്
അരേഷ്യയ (Araceae) കുടുംബത്തിൽ ഉൾപ്പെട്ട പുഷ്പിക്കുന്ന ഒരു വള്ളിച്ചെടിയാണ് മണിപ്ലാന്റ്. ഡെവിൾസ് വൈൻ, ഡെവിൾസ് ഐവി, ഗോൾഡൻ പോത്തോസ്, ഹണ്ടേർസ് റോബ് തുടങ്ങിയ പേരുകളിൽ അറിയപ്പെടുന്ന ഈ സസ്യം ഇന്ത്യ, ബംഗ്ലാദേശ്, നേപ്പാൾ തുടങ്ങിയ രാജ്യങ്ങളിൽ മണി പ്ലാന്റ് എന്ന പേരിലാണ് അറിയപ്പെടുന്നത്. ഇൻഡോർ പ്ലാന്റായും ഉപയോഗിക്കുന്ന ഈ ചെടി, ഭാഗ്യം കൊണ്ടുവരുമെന്ന് വിശ്വാസിക്കുന്നതുകൊണ്ടാണ് മണി പ്ലാന്റ് എന്ന പേരിൽ അറിയപ്പെടുന്നത്.
അലങ്കാര സസ്യം
മിതശീതോഷ്ണ പ്രദേശങ്ങളിൽ വെള്ളയോ മഞ്ഞയോ ഇളം പച്ചയോ ഉള്ള ഇലകളുള്ള ഇനങ്ങൾ അലങ്കാരസസ്യമായി വീടുകളിൽ ഉപയോഗിക്കുന്നു. ഷോപ്പിംഗ് സെന്ററുകൾ, ഓഫീസുകൾ, മറ്റ് പൊതുസ്ഥലങ്ങൾ എന്നിവിടങ്ങളിലെ അലങ്കാര ഇനമായും ഇത് മിക്കപ്പോഴും ഉപയോഗിക്കുന്നു. ഇവയ്ക്ക് ചെറിയ രീതിയിൽ പരിചരണം ആവശ്യമാണ്. ഉഷ്ണമേഖലാ രാജ്യങ്ങളിൽ പല പാർക്കുകളിലും പൂന്തോട്ടങ്ങളിലും കാണപ്പെടുന്നു. സ്വാഭാവികമായും ഇവ നന്നായി വളരുന്നു. ഒരു അകത്തള അലങ്കാരസസ്യമെന്ന നിലയിൽ മതിയായ സൗകര്യം ഒരുക്കിയാൽ ഇവ 2 മീറ്ററിലധികം ഉയരത്തിൽ കയറി വളരും. പ്രായപൂർത്തിയായ ഇലകൾ പിന്നീട് വളരുന്നില്ല.
ചിത്രശാല
വർഗ്ഗം:അരേസീ വർഗ്ഗം:ഏഷ്യയിലെ സസ്യജാലം
ഹൗസ് I
നാഷണൽ ഗാലറി ഓഫ് ആർട്ട് സ്കൾപ്ചർ ഗാർഡനിലാണ് ഇത് സ്ഥിതിചെയ്യുന്നത്.
പെഴ്സ്പെക്റ്റീവുമായിട്ടുള്ള ഒരു ദൃശ്യഭ്രമമാണ് ഈ ശില്പം. ഈ ശില്പത്തിന്റെ നിശ്ചിത അകലത്തിലുള്ള ഒരു ചാപപാതയിലൂടെ സ്ഥിരവേഗതിൽ നടന്നാൽ ഇതിന്റെ യഥാർത്ഥ അനുഭവം കിട്ടും. ഈ ചാപപാത ഈ ശില്പത്തിന് ലംബമായാണ് നിർമ്മിച്ചിട്ടുള്ളത്. നടക്കുമ്പോൾ നിങ്ങളുടെ തല ശില്പത്തിന് നേർക്കായിരിക്കണം. എങ്കിൽ ഈ വീട് കറങ്ങുന്നതുപോലെ തോന്നും. ഇത് "വിസാർഡ് ഓഫ് ഓസ്" എന്ന നോവലിലെ പോലെയായിരിക്കും.
ഇത് 1996 ൽ രൂപകൽപ്പന ചെയ്തു. 1996 ലാണ് ഇത് നിർമ്മിച്ചത്. അലൂമിനിയം തകിടിൽ പെയിന്റടിച്ചാണ് ഈ ശില്പം നിർമ്മിച്ചിട്ടുള്ളത്.
ഹൌസ് സീരീസിലെ ആദ്യത്തെ ശില്പമാണിത്. ഹൌസ് II 1997 ലെ വെനീസ് ബിനാലെയിൽ പ്രദർശിപ്പിച്ചു. ഹൌസ് III മെട്രോപൊളിറ്റൻ മ്യൂസിയം ഓഫ് ആർട്ട് ൽ സ്ഥാപിച്ചിട്ടുണ്ട്.
പുറംകണ്ണികൾ
വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ
സിക്സ്ത് എക്സ്റ്റിംക്ഷൻ: ആൻ അണ്നാച്ചുറൽ ഹിസ്റ്ററി
മനുഷ്യൻ ആധുനിക മനുഷ്യനിർമ്മിതമായ, ആറാമത്തെ വംശനാശത്തിന്റെ നടുവിലാണെന്ന് ഈ ഗ്രന്ഥം വാദിക്കുന്നു. ഈ പുസ്തകത്തിൽ, കോൾബെർട്ട് മുൻകാല വംശനാശം സംഭവിച്ച സംഭവങ്ങൾ വിവരിക്കുന്നുണ്ട്. നമ്മുടെ ഇപ്പോഴത്തെ കാലഘട്ടത്തിലെ വശനാശവേഗതയും വ്യാപനവും ഈ പുസ്തകത്തിൽ വിവരിക്കുന്നുണ്ട്. 2015-ൽ ഈ പുസ്തകത്തിന് ജനറൽ നോൺ-ഫിക്ഷൻ ഇനത്തിൽ പുലിറ്റ്സർ പുരസ്കാരം ലഭിച്ചു.
പുറം കണ്ണികൾ
വർഗ്ഗം:ചരിത്രഗ്രന്ഥങ്ങൾ വർഗ്ഗം:ശാസ്ത്രപുസ്തകങ്ങൾ
മാനുഷഹൃദയദർപ്പണം
ക്രൈസ്തവമതപ്രചരണത്തിന്നു ലോകവ്യാപകമായി ഉപയോഗിക്കുന്ന The Heart Book എന്ന ഗ്രന്ഥത്തിന്റെ മലയാള പരിഭാഷാ ഗ്രന്ഥമാണ് മാനുഷഹൃദയദർപ്പണം . 1850-കളിൽ ബാസൽ മിഷൻ ആണ് ഇത് മലയാളത്തിലേക്ക് മൊഴിമാറ്റം ചെയ്തിരിക്കുന്നത്.ഹെർമ്മൻ ഗുണ്ടർട്ടിന്റെ കല്ലച്ചിലാണ് ഇതിന്റെ ആദ്യത്തെ പതിപ്പ് ഇറങ്ങിയത്. 1926-ൽ ഇതിന്റെ എട്ടാം പതിപ്പ് പുറത്തിറങ്ങി. പിൽക്കാലത്ത് ഇതിന്റെ പേര് തമ്പിയുടെ ഹൃദയം എന്നാക്കി മാറ്റി. ഇപ്പോൾ ഇതാണ് പ്രചരണത്തിലുള്ളത്. പ്രസ്സിന്റെ പേര് പിൽക്കാലത്ത് ബാസൽ മിഷൻ പ്രസ്സ് എന്നത് മാറ്റി കനാറീസ് മിഷൻ പ്രസ്സ് എന്ന് ആക്കിയിട്ടുണ്ടെങ്കിലും അതിന്റെ കാരണം വ്യക്തമല്ല. 1926-ലെ ഇതിന്റെ അച്ചടിപ്പുസ്തകം ട്യൂബിങ്ങൻ സർവ്വകലാശാലയിലെ ഗുണ്ടർട്ട് ശേഖരത്തിലാണ് ഇപ്പോൾ സൂക്ഷിച്ചിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:മലയാളഗ്രന്ഥങ്ങൾ വർഗ്ഗം:മലയാളം അച്ചടിയുടെ ചരിത്രം
അടിവാക്യം
300ബിന്ദു|thumb|ഇത്ര നാഴിക പുലർന്നു എന്നും ഇത്ര നാഴിക പകൽ ഉണ്ട് എന്നും അടിവാക്യംകൊണ്ട് കണക്കാക്കിയിട്ടുള്ള പട്ടിക. (21/2 നാഴിക = 1 മ. അ = അടി (ചുവട്ടടി), അം = അംഗുലം) പാദംകൊണ്ട് നിഴലിന്റെ നീളം അളന്ന് സമയം നിർണയിക്കുന്നതിനായി ഉപയോഗിച്ചിരുന്ന സൂത്രവാക്യമാണ്‌ അടിവാക്യം. ഇതിന് അടിയളവുവാക്യം എന്നും പേരുണ്ട്.
കേരളത്തിലെ നമ്പൂതിരിഗൃഹങ്ങളിൽ കുട്ടികൾ അക്ഷരാഭ്യാസം കഴിഞ്ഞാൽ ഗീർനശ്ശ്രേയഃ എന്ന ഉച്ചാരണത്തോടെ അടിവാക്യം, നക്ഷത്രവാക്യം മുതലായവ ഉരുവിടുക പതിവായിരുന്നു. ചുവട്ടടിയെ നാഴിക ആയും വിനാഴിക ആയും മാറ്റുന്നതിനുള്ള സൂത്രങ്ങൾ അടിവാക്യത്തിൽ ഉൾപെടുന്നു. സൂര്യോദയം കഴിഞ്ഞ് ഇത്ര സമയം ആയെന്നും അസ്തമയത്തിന് ഇത്ര സമയം ഉണ്ടെന്നും ഈ വാക്യങ്ങൾ ഉപയോഗിച്ച് തിട്ടപ്പെടുത്താറുണ്ട്. ഈ സമ്പ്രദായത്തെ അനുസ്മരിപ്പിക്കുന്നതാണ് പിന്നീട് പ്രചാരത്തിൽ വന്ന സൂര്യഘടികാരം (Sun-dial)
ക്ലെയർ ടെയ്ലർ
ക്ലെയർ എലിസബത്ത് ടെയ്‌ലർ (ജനനം 22 മേയ് 1965) ഒരു ഇംഗ്ലീഷ് കായിക വനിതയാണ്, ക്രിക്കറ്റിലും ഫുട്ബോളിലും ഒരു ലോകകപ്പ് ടീമിൽ കളിച്ച ആദ്യ വനിതയാണ്. 1993 ൽ വിജയിച്ച ലോകകപ്പ് ക്രിക്കറ്റ് ടീമിലും ഫുട്ബോളിലും ( ലോകകപ്പ് 1995 ) അംഗമായ അവർ ഇംഗ്ലണ്ടിനെ പ്രതിനിധീകരിച്ചു. വനിതാ കായികരംഗത്തെ സേവനങ്ങൾക്ക് 2000 -ൽ ക്വീൻസ് ബർത്ത്ഡേ ഓണേഴ്സിൽ എംബിഇ ലഭിച്ചു. ടെയ്ലർ മൂർ എൻഡ് ഹൈസ്കൂളിൽ ചേർന്നു, അത്ലറ്റിക്സ് റെക്കോർഡ്സ് ബോർഡിൽ ഇപ്പോഴും അവളുടെ പേര് ഉണ്ട്. WODI കളിൽ ഇംഗ്ലണ്ടിന് വേണ്ടി 100 വിക്കറ്റ് നേടിയ ആദ്യ ബൗളറാണ് ടെയ്‌ലർ.
ഫുട്ബോൾ കരിയർ
ടെയ്‌ലർ പതിനൊന്നാം വയസ്സിൽ കളിക്കാൻ തുടങ്ങി, ഷൂട്ട് മാസികയിൽ ഒരു വനിതാ ഫുട്ബോൾ അസോസിയേഷൻ പരസ്യത്തിന് ഉത്തരം നൽകിയ ശേഷം ബ്രോണ്ടെ ലേഡീസിനായി കളിക്കാൻ തുടങ്ങി. 1990 ഡിസംബർ 16 ന് ബോച്ചുമിൽ ജർമ്മനിയോട് 2-0ന് തോറ്റാണ് ഇംഗ്ലണ്ടിന്റെ അരങ്ങേറ്റം.
ബ്രോണ്ടെ തരംതാഴ്ത്തപ്പെട്ടപ്പോൾ, ടെയ്‌ലർ നോവ്സ്ലി യുണൈറ്റഡിലേക്ക് മാറി, പ്രബലമായ ഡോൺകാസ്റ്റർ ബെല്ലസിൽ ചേർന്നു, കാരണം അവൾക്ക് ഒരു വളർന്നു വരുന്ന ക്ലബ്ബിനായി കളിക്കാനുള്ള താല്പര്യം ഉണ്ടായിരുന്നു. 1992-93 ലെ ഡബ്ല്യുഎഫ്എ വിമൻസ് നാഷണൽ ലീഗ് കപ്പ് ഫൈനലിലും വെംബ്ലിയിലും രണ്ട് മാസങ്ങൾക്ക് ശേഷം ലോർഡ്സിൽ നടന്ന ക്രിക്കറ്റ് ലോകകപ്പ് ഫൈനലിലും ടെയ്ലർ നോവ്സ്ലി യുണൈറ്റഡിനായി കളിച്ചു.
1994 FA വനിതാ കപ്പ് ഫൈനൽ ഡോൺകാസ്റ്റർ ബെല്ലസിനോട് തോറ്റയുടനെ നോവ്സ്ലി യുണൈറ്റഡ് ലിവർപൂൾ ലേഡീസ് ആയി. ടെയ്‌ലറുടെ ടീമായ ലിവർപൂളിനെ തുടർന്നുള്ള രണ്ട് സീസണുകളിലെ എഫ്എ കപ്പ് ഫൈനലുകളിലും ആഴ്‌സണൽ (1995), ക്രോയ്ഡൺ (1996) പരാജയപ്പെടുത്തി.
അവളുടെ അമേച്വർ കായിക ജീവിതത്തിനിടയിൽ, ടെയ്‌ലർ റോയൽ മെയിൽ ജോലിയിൽ പ്രവേശിച്ചു, എന്നിരുന്നാലും, "ശമ്പളമില്ലാത്ത അവധിയിൽ ഞാൻ ചെലവഴിക്കുന്ന സമയം ഒരു തമാശയ്ക്ക് അപ്പുറമാണ്." ടെയ്‌ലർ ക്രിക്കറ്റിനേക്കാൾ ഫുട്ബോളിനെയാണ് ഇഷ്ടപ്പെടുന്നതെങ്കിലും ഇംഗ്ലണ്ട് ഫുട്ബോൾ ടീമിൽ നിന്ന് പുറത്തായതിന് ശേഷം അവൾ ക്രിക്കറ്റിൽ ശ്രദ്ധ കേന്ദ്രീകരിച്ചു.
പുറത്തു നിന്നുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1965-ൽ ജനിച്ചവർ വർഗ്ഗം:ഇംഗ്ലണ്ട് വനിതാ ക്രിക്കറ്റ് കളിക്കാർ വർഗ്ഗം:ഇംഗ്ലണ്ട് വനിതാ ഫുട്ബോൾ കളിക്കാർ
ജെസീക്ക മെയർ
നാസയിലെ ഒരു ബഹിരാകാശയാത്രികയും മറൈൻ ബയോളജിസ്റ്റ്, ഫിസിയോളജിസ്റ്റ് എന്നിവയുമാണ് ജെസീക്ക അൾറിക്ക മെയർ (ഐപി‌എ: / mɪər / m-eer; ജനനം: ജൂലൈ 1, 1977). ബ്രിട്ടീഷ് കൊളംബിയ യൂണിവേഴ്സിറ്റിയിൽ കമ്പാരറ്റീവ് ഫിസിയോളജിയിൽ പോസ്റ്റ്ഡോക്ടറൽ ഗവേഷണത്തെത്തുടർന്ന് ബോസ്റ്റണിലെ മസാച്യുസെറ്റ്സ് ജനറൽ ഹോസ്പിറ്റലിലെ ഹാർവാർഡ് മെഡിക്കൽ സ്കൂളിൽ അനസ്തേഷ്യ അസിസ്റ്റന്റ് പ്രൊഫസറായിരുന്നു. അന്റാർട്ടിക്കയിലെ ചക്രവർത്തി പെൻ‌ഗ്വിനുകളുടെ ഡൈവിംഗ് ഫിസിയോളജിയും സ്വഭാവവും, ഹിമാലയത്തിലേക്ക് കുടിയേറാൻ പ്രാപ്തിയുള്ള കുറിത്തലയൻ വാത്തയുടെ ഫിസിയോളജിയും അവർ പഠിച്ചു. 2002 സെപ്റ്റംബറിൽ, നാസ എക്‌സ്ട്രീം എൻവയോൺമെന്റ് മിഷൻ ഓപ്പറേഷൻസ് 4 (നീമോ 4) ക്രൂവിൽ അക്വാനോട്ട് ആയി മെയർ സേവനമനുഷ്ഠിച്ചു. 2013-ൽ അവർ നാസ ആസ്ട്രോനോട്ട് ഗ്രൂപ്പ് 21 ലേക്ക് തിരഞ്ഞെടുത്തു. 2019 സെപ്റ്റംബർ 25 ന് ഐ‌എസ്‌എസ് ഓൺ‌ബോർഡ് സോയൂസ് എം‌എസ് -15 ലേക്ക് മെയർ പ്രവേശിച്ചു. അവിടെ എക്സ്പെഡിഷൻ 61, 62 കാലയളവിൽ ഒരു ഫ്ലൈറ്റ് എഞ്ചിനീയറായി സേവനം ചെയ്തു. 2019 ഒക്ടോബർ 18 ന്, ബഹിരാകാശത്ത് നടക്കുന്നതിൽ പങ്കെടുത്ത ആദ്യത്തെ വനിതകളാണ് മെയറും ക്രിസ്റ്റീന കോച്ചും.
ആദ്യകാല ജീവിതവും കരിയറും
നഴ്‌സായ സ്വീഡിഷ് അമ്മയ്ക്കും ഒരു വൈദ്യനായി ജോലി ചെയ്തിരുന്ന ഇറാഖി-ജൂത വംശജനായ ഒരു ഇസ്രായേലി പിതാവിനും മെയ്‌നിലെ കരിബൗവിലാണ് ജെസീക്ക മെയർ ജനിച്ചത്. അമ്മ സ്വീഡനിലെ വെസ്റ്റെറസ് സ്വദേശിയാണ്. അവളുടെ പിതാവ് ഇറാഖിൽ ജനിച്ചു. ജെസീക്കയുടെ കുട്ടിക്കാലത്ത് ഇസ്രായേലിലേക്ക് മാറി. പിന്നീട് സ്വീഡനിലേക്ക് മാറിയ അദ്ദേഹം അവിടെ ഒരു ക്രിസ്ത്യൻ കുടുംബത്തിൽ വളർന്ന മെയറിന്റെ അമ്മയെ കണ്ടുമുട്ടി. മെയർ ജനിച്ച മൈനിലേക്ക് ദമ്പതികൾ മാറി.
അമ്മ മതം മാറിയില്ലെങ്കിലും മെയിനിലെ പ്രെസ്‌ക് ഐലിലെ സിനഗോഗിൽ പങ്കെടുത്തു. ടെലിവിഷനിൽ സ്പേസ് ഷട്ടിൽ ദൗത്യങ്ങൾ കണ്ട ശേഷം ബഹിരാകാശത്തേക്ക് പോകാൻ അവൾക്ക് പ്രചോദനമായി. നാസയ്‌ക്കോ ബഹിരാകാശ പ്രോഗ്രാമിനോ വേണ്ടി പ്രവർത്തിച്ച ആരെയും മെയറിന് അറിയില്ലായിരുന്നു. അമ്മയിൽ നിന്ന് പഠിച്ച പ്രകൃതി സ്നേഹവും അലഞ്ഞുതിരിയുന്നതിനും സാഹസികതയ്ക്കുമുള്ള അവളുടെ പിതാവിന്റെ അഭിരുചിയിൽ നിന്നുമാണ് ബഹിരാകാശ പര്യവേഷണത്തിൽ വ്യക്തിപരമായി പങ്കാളിയാകണമെന്ന അവളുടെ സ്വപ്‌നത്തിന് കാരണമായത്. “ഗ്രാമീണ മെയ്‌നിൽ നക്ഷത്രങ്ങൾ വളരെ തിളക്കമാർന്നതായി തിളങ്ങി എന്നതുമായി ഇതിന് എന്തെങ്കിലും ബന്ധമുണ്ടായിരിക്കാം”, മെയർ കൂട്ടിച്ചേർത്തു.
പതിമൂന്നാം വയസ്സിൽ മെയർ പർഡ്യൂ സർവകലാശാലയിലെ യൂത്ത് സ്‌പേസ് ക്യാമ്പിൽ പങ്കെടുത്തു. ബ്രൗൺ സർവകലാശാലയിൽ ബയോളജി ബിരുദ പഠനത്തിനിടെ, സ്റ്റോക്ക്ഹോമിലെ വിദേശത്ത് ഒരു പഠന പരിപാടിയിൽ ഒരു സെമസ്റ്റർ ചെലവഴിച്ച അവർ തന്റെ അവസാന വർഷത്തിൽ നാസയുടെ റെഡൂസ്ഡ് ഗ്രാവിറ്റി എയർക്രാഫ്റ്റ് "വൊമിറ്റ് കോമെറ്റിൽ" ഒരു വിദ്യാർത്ഥി പരീക്ഷണം നടത്തി. 1999-ൽ ബ്രൗണിൽ നിന്ന് ബയോളജിയിൽ ബിരുദം നേടി. 2000 ൽ ഫ്രാൻസിലെ സ്ട്രാസ്ബർഗിലെ ഇന്റർനാഷണൽ ബഹിരാകാശ സർവകലാശാലയിൽ നിന്ന് മാസ്റ്റർ ഓഫ് സ്പേസ് സ്റ്റഡീസിൽ ബിരുദം നേടി.
താരതമ്യ ഫിസിയോളജി ഗവേഷണം
ചക്രവർത്തി പെൻ‌ഗ്വിനുകളുടെയും നോർത്തേൻ എലിഫന്റ് സീലുകളുടെയും ഡൈവിംഗ് ഫിസിയോളജിയെക്കുറിച്ചുള്ള ഗവേഷണത്തിനായി സ്‌ക്രിപ്സ് ഇൻസ്റ്റിറ്റ്യൂഷൻ ഓഫ് ഓഷ്യാനോഗ്രഫിയിൽ നിന്ന് 2009-ൽ മറൈൻ ബയോളജിയിൽ മെയർ പിഎച്ച്ഡി നേടി. ചക്രവർത്തി പെൻ‌ഗ്വിനുകളുടെ ഡൈവിംഗ് കഴിവുകളും ഒപ്പം ഹിമത്തിനടിയിൽ സ്കൂബ ഡൈവിംഗും പഠിക്കാൻ അന്റാർട്ടിക്കയിലെ മക്മർഡോ സൗണ്ടിലെ പെൻഗ്വിൻ റാഞ്ചിൽ മെയർ ഫീൽഡ് വർക്ക് ചെയ്തു. വടക്കൻ കാലിഫോർണിയയിൽ നിന്ന് പസഫിക് സമുദ്രത്തിൽ എലിഫന്റ് സീലുകൾ മുങ്ങുന്നതും അവർ പഠനം നടത്തി.
പുറത്തേക്കുള്ള കണ്ണികൾ
വർഗ്ഗം:1977-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ബഹിരാകാശസഞ്ചാരികൾ
റെജിനാൾഡ് ഡയർ
ജാലിയൻവാലാബാഗ് കൂട്ടക്കൊലയ്ക്ക് നേതൃത്വം നൽകിയ ബ്രിട്ടിഷ് സൈനികോദ്യോഗസ്ഥനായിരുന്നു റെജിനാൾഡ് ഡയർ. പാകിസ്താനിലെ പഞ്ചാബിലുള്ള മുറെയിൽ ഒരു മദ്യ നിർമാതാവിന്റെ മകനായി 1864 ഒക്ടോബർ 9-ന് ഇദ്ദേഹം ജനിച്ചു. ഇംഗ്ലണ്ടിൽ കോർക്ക് കൗണ്ടിയിലുള്ള മിഡിൽട്ടൻ കോളജിൽ വിദ്യാഭ്യാസം പൂർത്തിയാക്കിയശേഷം 1885-ൽ ബ്രിട്ടിഷ് സൈന്യത്തിൽ ചേർന്ന ഇദ്ദേഹത്തെ ഇന്ത്യയിലെ സൈനിക സേവനത്തിനായി നിയോഗിച്ചു. 1886-87-ലെ ബർമാ യുദ്ധത്തിൽ ഡയർ പങ്കെടുത്തിട്ടുണ്ട്. 1901-02-ലെ വാസിറിസ്ഥാൻ യുദ്ധത്തിലും 1908-ലെ സക്കാ ഖെൽ മുന്നേറ്റത്തിലും പങ്കെടുക്കുകയുണ്ടായി. ഒന്നാം ലോകയുദ്ധകാലത്ത് പൂർവ പേർഷ്യാ അതിർത്തിയിൽ 45-ആം കാലാൾപ്പടയെ ഡയർ നയിച്ചിരുന്നു.
ജാലിയൻവാലാബാഗ് കൂട്ടക്കൊല
ഇദ്ദേഹം പഞ്ചാബിലെ ജലന്ധറിൽ ബ്രിഗേഡ് കമാൻഡറായിരിക്കുമ്പോഴാണ് 1919 ഏപ്രിലിൽ ജാലിയൻവാലാബാഗ് സംഭവമുണ്ടാകുന്നത്. അമൃതസറിലെ ക്രമസമാധാന പാലനത്തിനായി ഇദ്ദേഹത്തെ വൈസ്രോയി നിയമിച്ചിരുന്നു. ഒരു പൊതുയോഗം നടക്കുകയായിരുന്ന ജാലിയൻവാലാബാഗിലേക്ക് ഡയർ സൈന്യവുമായെത്തി ആൾക്കൂട്ടത്തിനു നേരേ വെടിവയ്ക്കുകയാണുണ്ടായത്. പലരും മരണമടയുകയും ധാരാളം പേർക്ക് പരുക്കേൽക്കുകയുമുണ്ടായി. ഇന്ത്യാക്കാരെ കാൽമുട്ടിലിഴയിക്കുന്നതുൾപ്പടെയുള്ള പല അടിച്ചമർത്തൽ നയങ്ങളും ഇദ്ദേഹം തുടർന്നിരുന്നു. കിരാതമായ ഈ കൊലപാതകത്തെപ്പറ്റി അന്വേഷിക്കാൻ ഹർ പ്രഭുവിന്റെ നേതൃത്വത്തിൽ ഒരു കമ്മിറ്റിയെ 1919-ൽ നിയോഗിക്കുകയുണ്ടായി. കുറ്റക്കാരനായി കണ്ടെത്തിയ ഡയറിനെ ഇംഗ്ലണ്ടിലേക്ക് തിരിച്ചു വിളിച്ചു. ഇംഗ്ലണ്ടിൽ ഒരു വിഭാഗം ഇദ്ദേഹത്തോടു സഹാനുഭൂതി പ്രകടിപ്പിച്ചിരുന്നു. ഇത് ഇന്ത്യയിൽ പ്രതിഷേധമുളവാക്കുകയുമുണ്ടായി. 1927 ജൂലൈ 23-ന് ഇദ്ദേഹം ബ്രിസ്റ്റോളിൽ മരണമടഞ്ഞു.
പുറത്തേക്കുള്ള കണ്ണികൾ
വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ വർഗ്ഗം:1864-ൽ ജനിച്ചവർ
എളവൂർ
എറണാകുളം ജില്ലയിലെ ആലുവ താലൂക്കിൽപ്പെടുന്ന ഒരു ഗ്രാമപ്രദേശമാണ് എളവൂർ. പാറക്കടവ് ഗ്രാമപഞ്ചായത്തിലാണ് ഈ പ്രദേശം ഉൾപ്പെടുന്നത്.
ട്രാൻസ്‌മിറ്റർ
ഒരു ആന്റിനയുടെ സഹായത്തോടെ റേഡിയോ, ടെലിവിഷൻ, അല്ലെങ്കിൽ മറ്റ് ടെലികമ്മ്യൂണിക്കേഷൻ ഉപകരണങ്ങളുടെ ഇലക്ട്രോമാഗ്നറ്റിക് സിഗ്നലുകളുടെ പ്രക്ഷേപണം നടത്താൻ ഉപയോഗിക്കുന്ന ഒരു ഉപകരണമാണ്‌ ട്രാൻസ്‌മിറ്റർ (transmitter) അഥവാ പ്രക്ഷേപിണി.
മർദ്ദ, ശബ്ദ, തരംഗങ്ങളെ വിദ്യുത് സിഗ്നലാക്കി മാറ്റി അതിനെ ടെലിഫോൺ കമ്പിയിലൂടെ പ്രവഹിപ്പിക്കുന്ന മൗത്ത്പീസ് ഇതിനൊരു ഉദാഹരണമാണ്. വാർത്താവിനിമയ സംവിധാനത്തിന്റെ സ്വഭാവമനുസരിച്ച് ട്രാൻസ്മിറ്ററുടെ സങ്കീർണതയും പൊതുവേ വർദ്ധിക്കാറുണ്ട്.
തരങ്ങൾ
റേഡിയൊ ട്രാൻസ്മിറ്റർ, ടിവി ട്രാൻസ്മിറ്റർ എന്നിങ്ങനെ വിവിധതരം ട്രാൻസ്മിറ്ററുകൾ ഇന്ന് പ്രവർത്തിച്ചു വരുന്നുണ്ട്.
ബൻകെ ദേശീയോദ്യാനം
300px|thumb|right|[[ഉല്ലമാൻ]] നേപ്പാളിലെ 10-ാമത്തെ ദേശീയോദ്യാനമായ ബൻകെ ദേശീയോദ്യാനം 2010 ജൂലായ് 12 ന് നിലവിൽ വന്ന പുതിയതായി രൂപംകൊണ്ട ഒരു സംരക്ഷിതപ്രദേശമാണ്. ബൻകെ ജില്ലയിൽ ഏകദേശം 550 ചതുരശ്ര കിലോമീറ്റർ വിസ്തൃതിയിൽ വ്യാപിച്ചുകിടക്കുന്ന ഈ ദേശീയോദ്യാനത്തിൽ 343 ചതുരശ്രകിലോമീറ്റർ പ്രദേശം (ശത്രുരാജ്യങ്ങൾക്കിടയിൽ കിടക്കുന്ന നിരോധിതമേഖല) ബൻകെയുടെ ചില ഭാഗങ്ങളിലും ഡാങ്, സല്യൻ ജില്ലകളിലുമായി ചുറ്റപ്പെട്ടുകിടക്കുന്നു. സസ്യജന്തുജാലങ്ങളെയും പ്രകൃതിദൃശ്യങ്ങളെയും സംരക്ഷിക്കുന്നതിൽ നേപ്പാൾ ഭരണകൂടത്തിന്റെ അർപ്പണമനോഭാവം ഈ ദേശീയോദ്യാനത്തിൽ പ്രതിഫലിക്കുന്നു. ഭൂമിയുടെ സമ്മാനമായി ബൻകെ ദേശീയോദ്യാനത്തെ 1998-ൽ അംഗീകരിക്കുകയുണ്ടായി. ഇന്റർനാഷണൽ യൂണിയൻ ഫോർ ദ കൺസർവേഷൻ ഓഫ് നേച്ചർ ആൻഡ് നാച്ചുറൽ റിസോഴ്‌സ് (IUCN) കാറ്റഗറി II -ൽ ബൻകെ ദേശീയോദ്യാനത്തെയും നിരോധിതമേഖലയായ 343 ചതുരശ്രകിലോമീറ്റർ പ്രദേശത്തെയും കാറ്റഗറി VI-ൽ ഉൾപ്പെടുത്തിയിരിക്കുന്നു. നാഷണൽ ആൻഡ് കമ്യൂണിറ്റി വനങ്ങൾക്കുള്ളിലൂടെ തെക്ക് ഭാഗത്ത് ഇന്ത്യയിലുള്ള സുഹെൽവ വന്യമൃഗസംരക്ഷണകേന്ദ്രവുമായും, വടക്ക് ബർദിയ ദേശീയോദ്യാനവുമായി ബന്ധിപ്പിച്ചിരിക്കുന്നു. ബർദിയ ദേശീയോദ്യാനവും, ബൻകെ ദേശീയോദ്യാനവും കൂടിചേർന്ന് 1,518 ചതുരശ്രകിലോമീറ്റർ പ്രദേശം കടുവ സംരക്ഷണ യൂണീറ്റ് (TCU) ആയി പ്രവർത്തിക്കുന്നു. ബൻകെ ദേശീയോദ്യാനത്തിലെ പ്രധാന ഘടകമായ ടെറായി ആർക്ക് ലാൻഡ്സ്ക്കേപ്പ് (TAL) ഇവിടെയുള്ള കടുവകൾക്ക് വാസസ്ഥലമൊരുക്കുന്നു. വാസ്തവത്തിൽ കടുവസംരക്ഷണത്തിനുവേണ്ടിയാണ് ഈ ഉദ്യാനം നിലവിൽ വന്നത്.
4,861 കുടുംബങ്ങളിൽ 35,712 ജനങ്ങൾ നിരോധിതമേഖലയ്ക്കരികിലുള്ള പ്രദേശങ്ങളിൽ പാർക്കുന്നുണ്ട്. ഇവിടെയുള്ള ജനങ്ങളിൽ 90 ശതമാനവും കൃഷിയെമാത്രം ആശ്രയിച്ചാണ് ജീവിക്കുന്നത്. ബാക്കി 10 ശതമാനം തൊഴിലാളികളാണ്.
സസ്യജന്തുജാലങ്ങൾ
124 ഇനം സസ്യങ്ങളും, 107 വർഗ്ഗത്തിൽപ്പെട്ട ഔഷധിച്ചെടികളും, 85 ഇനം കുറ്റിച്ചെടികളും,വള്ളിച്ചെടികൾ, 34 ഇനം സസ്തനികളും, 300 ഇനം പക്ഷികളും, 24 ഇനം ഉരഗങ്ങളും, 24 ഇനം ഉഭയജീവികളും, 58 വർഗ്ഗത്തിൽപ്പെട്ട മത്സ്യങ്ങളും ചേർന്ന് ഈ ഉദ്യാനത്തിൽ ആവാസവ്യവസ്ഥ ഒരുക്കുന്നു. 90%വനങ്ങളിൽ ശാല(Shorea robusta), കരിമരുത് (Terminalia alata),മഴുക്കാഞ്ഞിരം (Anogeissus latifolia), അലക്കുചേര് (Semecarpus anacardium), ശീഷം (Dalbergia sissoo) തുടങ്ങിയ വൃക്ഷങ്ങളും നിറഞ്ഞ് കാണപ്പെടുന്നു. നേപ്പാളിലെ 1973-ലെ വന്യമൃഗസംരക്ഷണ നിയമപ്രകാരം കടുവ (Panthera Tigris), സ്ട്രൈപ്പ്ഡ് ഹൈന (Hyaena hyaena), ഉല്ലമാൻ (Tetracerus quadricornis) തുടങ്ങിയ വർഗ്ഗത്തിൽപ്പെട്ട സസ്തനികൾക്കും പെരുമ്പാമ്പ്, ചീങ്കണ്ണി തുടങ്ങിയ രണ്ടു വർഗ്ഗത്തിൽപ്പെട്ട ഉരഗങ്ങൾക്കും വാസസ്ഥലം ഒരുക്കി ഈ ഉദ്യാനത്തെ സംരക്ഷിക്കപ്പെട്ടിരിക്കുന്നു. 2014-ൽ ചുണയൻ കീരിയെ (Herpestes smithii) ആദ്യമായി കണ്ടെത്തിയത് ഈ ദേശീയോദ്യാനത്തിൽ ആണ്.
കാലാവസ്ഥ
ഈ ദേശീയോദ്യാനത്തിൽ മൂന്ന് വ്യത്യസ്തമായ ഋതുകാലങ്ങൾ, മഞ്ഞുകാലവും, വേനൽക്കാലവും, മൺസൂൺകാലവും കാണപ്പെടുന്നു. ഒക്ടോംബർ മാസം മുതൽ ഏപ്രിൽ മാസം ആദ്യം വരെ വരണ്ട കാലാവസ്ഥയും, പകൽ ചൂടും, രാത്രി തണുപ്പും നിറഞ്ഞ സുഖകരമായ കാലാവസ്ഥയാണ് അനുഭവപ്പെടുന്നത്. ഏപ്രിൽ മാസം മുതൽ ജൂൺ മാസം വരെ താപനില ഉയർന്ന് മേയ് മുതൽ ജൂൺ വരെ ആകുമ്പോൾ താപനില 45° C-ൽ എത്തുന്നു. മൺസൂൺ മഴ ജൂലായിൽ തുടങ്ങി സെപ്റ്റംബർ വരെ കാണപ്പടുന്നു.
വിനോദസഞ്ചാരം
കാഠ്മണ്ഡുവിൽ നിന്ന് വിമാനമാർഗ്ഗം നേപ്പാൾഗുഞ്ച് വഴി ദേശീയോദ്യാനത്തിലെത്താം.
അവലംബം
വർഗ്ഗം:നേപ്പാളിലെ ദേശീയോദ്യാനങ്ങൾ
അനിമൽ ഡൈവേഴ്സിറ്റി വെബ്
മൃഗങ്ങളുടെ പ്രകൃതിചരിത്രങ്ങളും, ജീവശാസ്ത്ര വർഗ്ഗീകരണവും, സ്പീഷീസുകളുടെ പ്രത്യേകതകളും, പരിപാലനവും വിതരണവും തുടങ്ങിയ വിവരങ്ങളും ശേഖരിച്ചു വച്ചിട്ടുള്ള ഒരു ഡേറ്റാബേസാണ് അനിമൽ ഡൈവേഴ്സിറ്റി വെബ് , Animal Diversity Web (ADW). ആയിരക്കണക്കിന് ചിത്രങ്ങളും, നൂറുകണക്കിന് വീഡിയോകളും, ഒരു സാങ്കൽപ്പികസംഗ്രഹാലയവും ഇതിലുണ്ട്.
ചരിത്രം
1995-ൽ യൂണിവേഴ്സിറ്റി ഓഫ് മിഷിഗണിലെ മുൻ പ്രൊഫസറായിരുന്ന Philip Myers ആണ് ഇത് തുടങ്ങിയത്. ഇതിലെ പ്രധാന സംഭാവകർ വിദ്യാർത്ഥികളാണ്. അമേരിക്കയിലെ 30 കോളേജുകൾ ഇതുമായി സഹകരിക്കുന്നു. ഇത് വിദ്യാർത്ഥികൾക്ക് പ്രബന്ധങ്ങൾ എഴുതാനുള്ള പ്രായോഗിക പരിശീലനത്തിന് ഉപകരിക്കുന്നു. As of November 2017, The Animal Diversity Web had 3,675 contributors.
പങ്കാളിത്തം
ADW എൻസൈക്ലോപീഡിയ ഓഫ് ലൈഫ്, BioKIDS Critter Catalog AmphibiaWeb എന്നിവയുമായി വിവരങ്ങൾ പങ്കുവെക്കുന്നു.
പുറം കണ്ണികൾ
വർഗ്ഗം:ജന്തുശാസ്ത്രം വർഗ്ഗം:പരിസ്ഥിതിസംരക്ഷണ വെബ്സൈറ്റുകൾ വർഗ്ഗം:മൃഗസംരക്ഷണം
അമ്പലപ്പുഴ തീവണ്ടിനിലയം
അമ്പലപ്പുഴ റെയിൽവേ സ്റ്റേഷൻ (കോഡ്: എ എം ബി എൽ) അഥവാ അമ്പലപ്പുഴ തീവണ്ടിനിലയം ആലപ്പുഴ ജില്ലയിലെ ഒരു  റെയിൽവേ സ്റ്റേഷൻ ആണ് ,ഇന്ത്യൻ റെയിൽവേ കേരള യുടെ  കീഴിൽ തിരുവനന്തപുരം റെയിൽവേ ഡിവിഷൻ എന്ന ദക്ഷിണ റെയിൽവേ സോൺ ആണ് ഈ സ്റ്റേഷൻ പരിപാലിക്കുന്നത്.
പ്രാധാന്യം
പ്രസിദ്ധമായ അമ്പലപ്പുഴ ക്ഷേത്രം ഈ സ്റ്റേഷനു സമീപമാണ്. കുഞ്ചൻ നമ്പ്യാർ സ്മൃതിമണ്ഡപം, കരുമാടിക്കുട്ടൻ, തകഴി ഭവനം എന്നിവയും ഈ സ്റ്റേഷൻ ഉപയോഗപ്പെടുത്തുന്നു.
പരാമർശങ്ങൾ
വർഗ്ഗം:ആലപ്പുഴ ജില്ലയിലെ തീവണ്ടി നിലയങ്ങൾ
ഹരിപ്പാട് തീവണ്ടിനിലയം
കേരളത്തിലെ ആലപ്പുഴ ജില്ലയിലെ ഒരു (എൻ‌എസ്‌ജി 5 കാറ്റഗറി സ്റ്റേഷൻ) റെയിൽ‌വേ സ്റ്റേഷനാണ് ഹരിപ്പാട് റെയിൽ‌വേ സ്റ്റേഷൻ (കോഡ്-എച് എ ഡി) ഹരിപ്പാട് തീവണ്ടിനിലയം ( ഇന്ത്യൻ റെയിൽ‌വേ) തെക്കൻ റെയിൽ‌വേ സോണിലെ തിരുവനന്തപുരം റെയിൽ‌വേ ഡിവിഷന്റെ പരിധിയിൽ വരുന്നത്.
പ്രാധാന്യം
ഹരിപ്പാട് ക്ഷേത്രം, മണ്ണാറശ്ശാല, പോലുള്ള സ്ഥലങ്ങളിലേക്ക് ഹരിപ്പാട് സ്ടേഷൻ ഉപകാരപ്പെടുന്നു.
പരാമർശങ്ങൾ
വർഗ്ഗം:ആലപ്പുഴ ജില്ലയിലെ തീവണ്ടി നിലയങ്ങൾ
ഫെലിക്സ് ഡയർഷിൻസ്കി
റഷ്യയിലെ ബോൾഷെവിക് വിപ്ലവകാരിയും സോവിയറ്റ് രാഷ്ട്രത്തിന്റെ സ്ഥാപകരിലൊരാളുമായിരുന്നു ഫ്യേലിക്സ് എഡ്‌മൂന്ദവിച്ച് ദ്സിർഷ്ഴീൻസ്‌ക്കിയ് (ജ: 11 സെപ്റ്റംബർ 1877 – 20 ജൂലൈ 1926). ലിത്വാനിയയിലെ വിൽന (Vilna) പ്രവിശ്യയിൽ ഒരു കുലീന പോളിഷ് കുടുംബത്തിലാണ് ഇദ്ദേഹം ജനിച്ചത്.
ജയിൽശിക്ഷ
1895-ൽ സോഷ്യൽ ഡെമോക്രാറ്റിക് പാർട്ടിയിൽ ചേർന്നു പ്രവർത്തിച്ച ദ്സിർഷീൻസ്കിയെ സാർ ഭരണകൂടത്തിന്റെ പോലീസ് പല തവണ അറസ്റ്റു ചെയ്യുകയും നാടുകടത്തുകയും ചെയ്തിട്ടുണ്ട്. ഇതിൽപ്പെടുന്ന ഒടുവിലത്തെ അറസ്റ്റ് 1912-ലായിരുന്നു. ഇതോടെ ഇദ്ദേഹം 9 വർഷത്തെ കഠിന തടവിനു ശിക്ഷിക്കപ്പെട്ട് ജയിലിലായി. 1917-ലെ ഫെബ്രുവരി വിപ്ലവത്തോടെ ജയിൽ മോചിതനായ ഡയർഷീൻസ്കി ബോൾഷെവിക് വിപ്ലവത്തിൽ സജീവമായി പങ്കെടുത്തു. റഷ്യയിൽ ഭരണം പിടിച്ചടക്കാൻ മുൻകൈ എടുത്തവരിൽ ഒരാളായിരുന്നു ഇദ്ദേഹം.
പദവികൾ
കമ്യൂണിസ്റ്റു പാർട്ടിയുടെ ആദ്യത്തെ രഹസ്യപ്പൊലിസ് സംഘടനയായിരുന്ന ചെകാ (Cheka) യുടെ അധ്യക്ഷനായി 1917 ഡിസംബറിൽ ഇദ്ദേഹം അവരോധിതനായി. ചെകാ പിന്നീട് 1922 മുതൽ ''ഒ. ജി. പി. യു.'' എന്ന പേരിൽ പ്രവർത്തിക്കാൻ തുടങ്ങിയപ്പോഴും അധ്യക്ഷപദവിയിൽ തുടർന്ന ഇദ്ദേഹം മരണം വരെ ഈ സ്ഥാനം വഹിച്ചിരുന്നു. ഡയർഷിൻസ്കി 1919-ൽ ആഭ്യന്തര മന്ത്രിയും 1921-ൽ ഗതാഗത മന്ത്രിയുമായി നിയമിതനായി. 1921-നു ശേഷം സോവിയറ്റ് യൂണിയന്റെ സാമ്പത്തിക കാര്യങ്ങളിൽ ഇദ്ദേഹം ശ്രദ്ധ ചെലുത്തിപ്പോന്നു. 1924-ൽ സുപ്രീം ഇക്കണോമിക് കൗൺസിലിന്റെ അധ്യക്ഷനാവുകയുമുണ്ടായി. ലെനിന്റെ മരണശേഷം ഇദ്ദേഹം സ്റ്റാലിനെ പിന്തുണച്ചിരുന്നു. 1926 ജൂലൈ 20-ന് ഇദ്ദേഹം മോസ്കോയിൽ നിര്യാതനായി.
പുറത്തേയ്ക്കുള്ള കണ്ണികൾ
വർഗ്ഗം:1877-ൽ ജനിച്ചവർ വർഗ്ഗം:1926-ൽ മരിച്ചവർ വർഗ്ഗം:സെപ്റ്റംബർ 11-ന് ജനിച്ചവർ വർഗ്ഗം:ജൂലൈ 20-ന് മരിച്ചവർ
ക്രിസ്റ്റീന കോച്ച്
ക്രിസ്റ്റീന ഹമ്മോക്ക് കോച്ച് / /koʊk/ (ജനനം: ജനുവരി 29, 1979) ഒരു അമേരിക്കൻ എഞ്ചിനീയറും നാസയിലെ 2013-ലെ ക്ലാസ്സ് ബഹിരാകാശയാത്രികയുമാണ്. ഇലക്ട്രിക്കൽ എഞ്ചിനീയറിംഗ്, ഫിസിക്സ് എന്നിവയിൽ സയൻസ് ബിരുദവും നോർത്ത് കരോലിന സ്റ്റേറ്റ് യൂണിവേഴ്സിറ്റിയിൽ നിന്ന് ഇലക്ട്രിക്കൽ എഞ്ചിനീയറിംഗിൽ ബിരുദാനന്തര ബിരുദവും നേടി. ഗോഡ്ഡാർഡ് സ്പേസ് ഫ്ലൈറ്റ് സെന്ററിൽ (ജിഎസ്എഫ്സി) ജോലി ചെയ്യുന്നതിനിടയിലും അവർ വിപുലമായ പഠനം നടത്തി. ഒരു ബഹിരാകാശയാത്രികയാകുന്നതിന് തൊട്ടുമുമ്പ്, നാഷണൽ ഓഷ്യാനിക് ആൻഡ് അറ്റ്മോസ്ഫെറിക് അഡ്മിനിസ്ട്രേഷനിൽ അമേരിക്കൻ സമോവയുടെ സ്റ്റേഷൻ ചീഫായി സേവനമനുഷ്ഠിച്ചു.
2019 മാർച്ച് 14 ന് കോച്ച് ഇന്റർനാഷണൽ ബഹിരാകാശ നിലയത്തിലേക്ക് 59, 60, 61 പര്യവേഷണങ്ങളിൽ ഒരു ഫ്ലൈറ്റ് എഞ്ചിനീയറായി പ്രവേശിച്ചു. 2019 ഒക്ടോബർ 18 ന്, കോച്ചും ജെസീക്ക മെയറും ബഹിരാകാശത്ത് നടന്ന ആദ്യ വനിതകളായിരുന്നു. 2019 ഡിസംബർ 28 ന്, ഒരു സ്ത്രീ ബഹിരാകാശത്ത് തുടർച്ചയായി തുടർന്ന റെക്കോർഡ് കോച്ച് തകർത്തു. 2020 ഫെബ്രുവരി 6 നാണ് അവർ ബഹിരാകാശത്ത് നിന്ന് മടങ്ങിയെത്തിയത്.
ആദ്യകാല ജീവിതവും വിദ്യാഭ്യാസവും
ക്രിസ്റ്റീന മിഷിഗനിലെ ഗ്രാൻഡ് റാപ്പിഡ്സിൽ ജനിച്ചു. നോർത്ത് കരോലിനയിലെ ജാക്സൺവില്ലെയിൽ വളർന്നു. മേരിലാൻഡിലെ ഫ്രെഡറിക്കിലെ ബാർബറ ജോൺസണും ജാക്സൺവില്ലെയിലെ ഡോ. റൊണാൾഡ് ഹാമോക്കും മാതാപിതാക്കളായിരുന്നു. ഒരു ബഹിരാകാശയാത്രികയാകുക എന്നതായിരുന്നു കൊച്ചിന്റെ ബാല്യകാല സ്വപ്നം.
1997-ൽ ഡർഹാമിലെ നോർത്ത് കരോലിന സ്‌കൂൾ ഓഫ് സയൻസ് ആന്റ് മാത്തമാറ്റിക്‌സിൽ നിന്ന് ബിരുദം നേടിയ കോച്ച് പിന്നീട് റാലിയിലെ നോർത്ത് കരോലിന സ്റ്റേറ്റ് യൂണിവേഴ്‌സിറ്റിയിൽ ചേർന്നു. അവിടെ നിന്ന് ഇലക്ട്രിക്കൽ എഞ്ചിനീയറിംഗ്, ഫിസിക്‌സ് (2001), എന്നിവയിൽ ബിരുദം നേടി. ഇലക്ട്രിക്കൽ എഞ്ചിനീയറിംഗിൽ ബിരുദാനന്തര ബിരുദവും (2002) നേടി. 2001-ൽ ജി എസ് എഫ് സിയിലെ നാസ അക്കാദമി പ്രോഗ്രാമിൽ നിന്ന് ബിരുദധാരിയായി.
ഗവേഷണവും പരിശീലനവും
സ്പേസ് സയൻസ് ഇൻസ്ട്രുമെന്റ് ഡെവെലോപ്മെന്റ്, റിമോട്ട് സയന്റിഫിക് ഫീൽഡ് എഞ്ചിനീയറിംഗ് ഫീൽഡ്സ് എന്നീ മേഖലകളിൽ കോച്ച് പ്രവർത്തിച്ചിട്ടുണ്ട്. നാസ ജി.എസ്.എഫ്.സിയുടെ ലബോറട്ടറി ഫോർ ഹൈ എനർജി ആസ്ട്രോഫിസിക്സിൽ ഇലക്ട്രിക്കൽ എഞ്ചിനീയറായി ജോലി ചെയ്തിരുന്ന സമയത്ത്, പ്രപഞ്ചവിജ്ഞാനീയം, ഖഗോളോർജ്ജതന്ത്രം എന്നിവയുടെ പഠനങ്ങൾക്ക് നിരവധി നാസ ദൗത്യങ്ങളിൽ ശാസ്ത്രീയ ഉപകരണങ്ങളുടെ സംഭാവന നൽകി. ഈ സമയത്ത്, മേരിലാൻഡിലെ മോണ്ട്ഗോമറി കോളേജിൽ അഡ്ജങ്ക്റ്റ് ഫാക്കൽറ്റിയായി സേവനമനുഷ്ഠിക്കുകയും ഫിസിക്സ് ലബോറട്ടറി കോഴ്സിന് നേതൃത്വം നൽകുകയും ചെയ്തു.
ബഹിരാകാശയാത്രയിലെ റെക്കോർഡ്
അന്താരാഷ്ട്ര ബഹിരാകാശ നിലയത്തിൽ 328 ദിവസം താമസിച്ച് ജോലി ചെയ്ത ശേഷം ബഹിരാകാശയാത്രിക ക്രിസ്റ്റീന കോച്ച് 2020 ഫെബ്രുവരി 6 വ്യാഴാഴ്ച ഭൂമിയിലേക്ക് മടങ്ങി. ഏറ്റവുമധികം ദൈർഘ്യമേറിയ ഒറ്റ ബഹിരാകാശ യാത്ര നടത്തിയ വനിത എന്ന റെക്കോർഡാണ് ഇതുവഴി കോച്ച് സ്വന്തമാക്കിയത്.
ചരിത്രപരമായ ഈ ദൗത്യത്തിൽ, കോച്ച് ഭൂമിയെ 5,248 തവണ ഭ്രമണം ചെയ്യുകയും 139 ദശലക്ഷം മൈൽ യാത്ര പൂർത്തിയാക്കുകയും ചെയ്തു. 291 തവണ ചന്ദ്രനിൽ പോയിവരുന്നതിനു തുല്യമായ ദൂരമാണിത്. ആർട്ടെമിസ് പദ്ധതിയിലുൾപ്പെടുത്തി മനുഷ്യനെ ചന്ദ്രനിലെത്തികാനായുള്ള ഉദ്യമം, ചൊവ്വയിലേക്കുള്ള മനുഷ്യ പര്യവേക്ഷണത്തിന്റെ തയ്യാറെടുപ്പ് എന്നീ ലക്ഷ്യങ്ങൾ മുന്നോട്ട് കൊണ്ടുപോകാൻ സഹായിക്കുന്ന നിരവധി ദീർഘകാല ബഹിരാകാശ പഠനങ്ങളിൽ അവർ പങ്കെടുത്താണ് അവർ മടങ്ങിയത്.
ഈ ബഹിരാകാശയാത്രിക ചരിത്രം സൃഷ്ടിക്കുന്നത് ഇതാദ്യമായല്ല. ബഹിരാകാശയാത്രികയായ ജെസീക്ക മെയറിനൊപ്പം ആദ്യ വനിതാ ബഹിരാകാശയാത്രയിലും കോച്ച് പങ്കെടുത്തിരുന്നു.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ബഹിരാകാശസഞ്ചാരികൾ വർഗ്ഗം:അമേരിക്കൻ എഞ്ചിനീയർമാർ വർഗ്ഗം:1979-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
കാർഷിക കോളേജ്, വെള്ളായണി
കേരള കാർഷിക സർവ്വകലാശാലയ്ക്ക് കീഴിലുള്ള കാർഷിക പഠന ഗവേഷണ സ്ഥാപനമാണ് തിരുവനന്തപുരം ജില്ലയിൽ വെള്ളായണി കായലിന്റെ തീരത്ത് സ്ഥിതി ചെയ്യുന്ന കാർഷിക കോളേജ്, വെള്ളായണി. പഴയ തിരുവിതാംകൂർ രാജകുംടുംബത്തിന്റെ ഉടമസ്ഥതയിലുണ്ടായിരുന്ന കൊട്ടാരത്തിലാണ് ഈ സ്ഥാപനം സ്ഥിതിചെയ്യുന്നത്. കാർഷിക-വനപരിപാലന വിഷയങ്ങളുമായി ബന്ധപ്പെട്ട ബിരുദ, ബിരുദാനന്തര ബിരുദ, ഗവേഷണ പഠന പദ്ധതികൾ ഇവിടെ നടത്തപ്പെടുന്നു.
ചരിത്രം
1972ൽ കേരള കാർഷിക സർവ്വകലാശാല സ്ഥാപിതമായപ്പോൾ കാർഷിക കോളേജ്, വെള്ളായണി അതിന്റെ അവിഭാജ്യ ഘടകമായി മാറി. സർവ്വകലാശാലയുടെ ഭാഗമായതോടെ കാർഷിക കോളേജിന്റെ പഠന ഗവേഷണ പ്രവർത്തനങ്ങളിൽ വലിയ പുരോഗതിയുണ്ടായി.
അവലംബം
വർഗ്ഗം:കേരളത്തിലെ കാർഷിക കോളേജുകൾ വർഗ്ഗം:തിരുവനന്തപുരം ജില്ലയിലെ കലാലയങ്ങൾ വർഗ്ഗം:കേരളത്തിലെ ഗവണ്മെന്റ് കലാലയങ്ങൾ വർഗ്ഗം:കേരള കാർഷിക സർവ്വകലാശാലക്കു കീഴിലുള്ള കലാലയങ്ങൾ
മഡോണ ആന്റ് ചൈൽഡ് വിത് സെന്റ് ജെറോം (കോറെജിയോ)
1528-ൽ അന്റോണിയോ ഡാ കോറെഗെജിയോ ചിത്രീകരിച്ച ഒരു എണ്ണച്ചായാചിത്രമാണ് മഡോണ ആന്റ് ചൈൽഡ് വിത് സെന്റ് ജെറോം ആന്റ് മേരി മഗ്ദലീന.(The Day) ഇപ്പോൾ ഈ ചിത്രം ഇറ്റലിയിലെ പാർമയിലെ ഗാലേരിയ നസിയോണാലെയിൽ പ്രദർശിപ്പിച്ചിരിക്കുന്നു
ചരിത്രം
പാർമയിലെ സാന്റ് ആന്റോണിയോ അബേറ്റ് പള്ളിയുടെ വലതുവശത്തുള്ള ഒരു സ്വകാര്യ ചാപ്പലിനായി 1523-ൽ ബ്രൈസൈഡ് കൊല്ലയാണ് ഈ ചിത്രം ചിത്രീകരണത്തിനായി ചുമതലപ്പെടുത്തിയത്. സമകാലീന കലാചരിത്രകാരനും ചിത്രകാരനുമായ ജോർജിയോ വസാരി ഈ ചിത്രത്തിന്റെ il mirabile colorito ("അത്ഭുതകരമായ നിറം") വിവരിച്ചു. എൽ ഗ്രെക്കോയും ഈ ചിത്രത്തിനെക്കുറിച്ച് പഠിക്കുകയുണ്ടായി.
പതിനെട്ടാം നൂറ്റാണ്ടിന്റെ തുടക്കത്തിൽ, സഭയ്ക്ക് വിലയേറിയ പുനഃസ്ഥാപന പ്രവർത്തനങ്ങൾ ആവശ്യമായിരുന്നു. പോളണ്ടിലെയും ഫ്രാൻസിലെയും രാജാക്കന്മാരും വിശുദ്ധ റോമൻ ചക്രവർത്തിയും ഉൾപ്പെടെ നിരവധി പേർ ഈ ചിത്രം വാങ്ങാനെത്തിയിരുന്നു. എന്നിരുന്നാലും, 1749-ൽ ഈ ചിത്രം പാർമ കത്തീഡ്രലിലേക്ക് മാറ്റുകയും പിന്നീട് ഡച്ചി ഓഫ് പാർമ വാങ്ങുകയും ചെയ്തു. വടക്കൻ ഇറ്റലിയിലെ ഫ്രഞ്ച് അധിനിവേശ സമയത്ത് ഇത് മോഷ്ടിച്ച് ഫ്രാൻസിലേക്ക് കൊണ്ടുവന്നു. 1815-ൽ ഈ ചിത്രം ഇറ്റലിയിലേക്ക് മടക്കി പാർമ ഗാലറിയിൽ പ്രദർശിപ്പിച്ചു. ചിത്രത്തിന്റെ 1724 പകർപ്പ് സ്ട്രാസ്ബർഗിലെ പാലൈസ് രോഹന്റെ ചാപ്പലിൽ തൂക്കിയിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:കോറെഗിയോ മഡോണാസ് വർഗ്ഗം:മഗ്ദലന മറിയത്തെ ചിത്രീകരിക്കുന്ന ചിത്രങ്ങൾ